HRISTOS, BUCURIA ÎNGERILOR ȘI A OAMENILOR 


Binecuvântat să fie Bunul Dumnezeu că, după călă- 
toria duhovnicească din acest post, am ajuns azi cu toţii 
la peştera din Betleem să aducem închinare Pruncului 
lisus- Fiul lui Dumnezeu. 

lată, ne-am alăturat și noi azi magilor, păstorilor şi îngerilor. 

Ce sfântă comuniune aici, în această peșteră, unde 
s-a întâlnit Cerul cu pământul! 

Ce mare har am primit azi, să fim alături de îngeri, să 
cântăm și să-L slăvim pe Hristos împreună! 

O, cât s-au minunat și azi îngerii lui Dumnezeu 
văzându-L pe Hristos Prunc, chiar aici, în peștera altaru- 
lui bisericii noastre! 

Pregătind Jertfa cea fără de sânge, preotul zice cu evla- 
vie: „Și venind steaua, a stat deasupra unde era Pruncul”. 

La acest praznic împărătesc suntem în faţa unei 
comuniuni cosmice: Pruncul lisus adună în jurul Său 
lumea cerească prin îngeri, umanitatea prin păstori şi, 
prin stea, nemărginitul univers. 

Toate | s-au închinat Lui! 

Aici, în sfânta biserică, Îi aducem şi noi azi cuvenita 
închinare, laudă şi mulţumire pentru că ne-a chemat la 
acest binecuvântat ospăț cosmic. 

Bucuria Nașterii Domnului a pătruns întreaga sub- 
stanţă a creaţiei- de la cele din înaltul cerului, până la cele 
din adâncul pământului- coborându-Se Hristos în peştera 
Betleemului. Toiagul păstorului din Betleem nu reprezintă 
altceva decât un axis mundi în jurul căreia s-a creat lumea. 


TIOAN, 
Mitropolitul Banatului 


Aici s-au auzit glasuri îngereşti: „Slavă întru cei de sus 
lui Dumnezeu și pepământpace, între oameni bunăvoire! 
(Luca 2,14). 

lată darurile cu care ne așteaptă Hristos la acest praz- 
nic: pace pe pământ și între oameni bunăvoire . 

Aceste cuvinte îngereşti s-au auzit în urmă cu peste 
două mii de ani în Betleemul ludeii. 

O, cât de actuale și necesare ne sunt și astăzi! Câte 
războaie sunt pe pământ și azi şi câtă vrajbă între fraţi! 

Unde este pacea din lume și unde este bunăvoirea 
dintre oameni?! 

E atâta vrajbă între popoare, între oameni, între fraţi, 
între părinţi și copiii lor! 

lată, ne cheamă azi Hristos Pruncul, aici, să ne împăr- 
tăşească din darurile Sale- pacea și bunăvoirea. 

Magii l-au adus aur, smirnă și tămâie, iar Hristos ne 
aduce pace şi bunăvoire- darurile veşniciei. 

Însă ne-a mai adus azi Hristos un dar de mare preţ: 
acela al naşterii întru veșnicie. 

Nu suntem născuţi din piatră, ci din lacrimă de mamă 
şi har dumnezeiesc; lacrima şi harul sunt daruri veșnice. 

Braţele tale, iubită mamă creștină, sunt corabia cu 
care ne treci tu pe noi- fiii tăi- pe marea lacrimilor, la 
limanul cel liniştit al Împărăției lui Dumnezeu. 

lubiţii mei, priviţi cât de bucuroasă este o mamă care- 
și ţine pe braţele sale pruncul ei! De ce este oare așa de 
bucuroasă?! 

Pentru că ea știe că pruncul ei seamănă cu Pruncul 
Mariei din umila iesle a peșterii din Betleem. 

Prin ochii pruncului, mama vede cerul; ochii pruncului 
sunt ferestre prin care mama vede umbra veşniciei. 

De la acest Praznic, fiecare mamă creștină primește 
darul veșniciei, pe care te rog, iubită mamă creștină, să 
nu-l ucizi, să nu ucizi veşnicia! 

Până la Naşterea lui Hristos, viaţa omului căzut „în 
latura şi umbra morţii” începea şi se sfârşea între două 
lacrimi: naştere şi moarte. 

Cât este viaţa omului pe acest pământ?! 

Cât o lacrimă! 

Romanul vieţii mele, sunt convins că, poate fi scris 
pe faţa unei lacrimi. 

Nu suntem legaţi de pământ pe veşnicie, căci pămân- 
tul nu este altceva decât o frunză ce pluteşte pe lacrimile 
noastre în univers. 

Pământul este singurul loc în univers unde a căzut o 
lacrimă a lui Dumnezeu şi l-a sfinţit cu lacrima Sa. 

Să nu vărsăm pe el, iubite mame, sânge de copil, ci 
lacrimile pocăinţei. 

Încă mai avem azi dreptul de a plânge, căci lacrimile 
pocăinţei sunt mugurii mântuirii noastre. 

Înainte de a cădea în veşnicie, să cădem în lordanul 
pocăinţei. 

După cum marea sărută uscatul cu valurile sale, tot aşa 
omul Îl sărută pe Dumnezeu cu lacrimile pocăinţei. Lacrima 
face parte din limbajul non verbal al omului, lacrima fiind 
limba pe care o înţelege cel mai bine Dumnezeu. 

Cu acest praznic, noi, creştinii intrăm în era nemuri- 
rii- naşterea nemuririi. Naşterea lui Hristos a transfigu- 
rat istoria şi toată creaţia Sa. Prin Naşterea Sa, Hristos a 
sfinţit timpul şi de atunci nici timpul nu mai moare, ci se 
odihneşte în veşnicie. 

În zilele acestea au trecut prin biserici şi pe la casele 
frăţiilor voastre colindători; ei au adus în inimile noastre 
bucuria Naşterii Pruncului lisus. 

Sfântul Apostol Pavel le scria Filipenilor aceste cuvinte 
pe care şi eu vi le adresez frăţiilor voastre astăzi împreună 
cu Apostolul:„Bucuraţi-vă pururea întru Domnul! Şi iarăşi zic: 
bucuraţi-vă!” ( Filip. 4, 4), mai ales astăzi, căci „Cuvântul S-a 
făcut trup şi S-a sălăşluit între noi și am văzut slava Lui, slavă ca 
aUnuia- Născut din Tatăl, plin de har şi de adevăr” (loan 1,14). 

Bucuraţi-vă că, azi, altarul bisericii noastre s-a făcut 
peştera din Betleem. 

Să aducem şi noi doxologii cu cetele cereşti Pruncului 
lisus şi Maicii Domnului care s-a învrednicit să-L nască, 
să-L crească şi să ni-L dăruiască, prin voia Tatălui, spre 
mântuirea noastră. 

Hristos a venit în lume să mângâie pe omul cel căzut, 
să-i lege rănile cele de moarte, făcute prin păcat şi să-l 
ducă pe om în casa Tatălui Său Cel Ceresc. 

A venit în lume Hristos întru smerenie, Şi-a trăit viaţa 
pământească neîntinată ca a unui copil şi plină de dăruire ca 
a unui păstor Ce Şi-a dat viaţa pentru salvarea turmei Sale. De 
aceea va spune mai târziu Hristos: De nu vă veţi întoarce şi nu 
veţi fi ca pruncii, nu veţi intra în Împărăţia Cerurilor” Mt. 18, 3). 

A umblat mereu pe cărările acestei lumi, căutându-şi 
oile pierdute, rătăcite şi rănite de păcat. Şi dacă „vulpile 


îşi aveau vizuinile lor, păsările cerului cuiburi, Fiul Omului 
nu avea unde să-şi plece capul” (.cf. Mt. 8,20). 

Fără credinţă, în faţa tainei Întrupării am rămâne fără 
grai, nepricepând cum „cu totul a fost între cei de jos şi 
de cei de Sus nu S-a depărtat Cuvântul Cel necuprins” că 
pogorârea lui Dumnezeu n-a fost cu mutare din loc, ci 
naştere din Fecioară ( cf. Acatistului Buneivestiri). 

Fecioara care „astăzi, pe Cel mai presus de fiinţă- L 
naşte” va rămâne neclintită chemării celei de Sus. Maicii 
Domnului i s-au dat cheile pământului. 

Maica Domnului va fi alături de Pruncul Dumnezeiesc, 
apărându-L, fugind cu EI în Egipt să-L scape de sabia lui 
Irod, dar împlinind întru toate cuvintele Fiului Său, chiar 
atunci când îi va spune că drumul Său pe acest pământ 
se va sfârşi pe Golgota. 

Maica Domnului s-a bucurat şi a plâns împreună cu Fiul 
său, acesta fiind drumul mamei: între bucurie şi lacrimă. 

Maica Domnului va rămâne bucuria Apostolilor şi 
mângâierea tuturor celor înlăcrimaţi din această lume, 
Maica orfanilor şi a mamelor îndurerate. 

Acum, la acest Praznic Dumnezeiesc vă trimit şi eu 
aceste cuvinte care să vă fie spre mângâiere şi spre sfântă 
aducere aminte că, în urmă cu mai bine de două mii de 
ani, pentru noi a venit Hristos, Fiul lui Dumnezeu, să ne 
ridice din umbra morţii. 

Adăugaţi la rugăciunile voastre milostenia, 
mângâierea şi ajutorarea fraţilor ce sunt în suferinţă şi 
în mari nevoi. 

Nu lăsaţi casă nemângâiată azi, nimeni să nu fie azi 
trist, nimeni să nu mai plângă, ci să-L întâmpine cu bucu- 
rie pe Hristos -Bucuria noastră. 

Rog pe Bunul Dumnezeu să-Şi reverse harul şi pacea 
peste ţara noastră şi peste toţi fiii ei. 

Trăiţi iertându-vă, ajutându-vă şi iubindu-vă cu iubire 
sfântă! 

PLEDOARIE PENTRU UN PELERINAJ 
ÎN ȚARA SFÂNTĂ (II) 


După un periplu de cunoaștere și pocăință pe căile 
Domnului din Ţara Sfântă, pe unde grupul nostru de pele- 
rini a vizitat locuri unice în lume, despre care am relatat 
într-un număr precedent al acestei publicaţii, și care a cul- 
minat cu intrarea în apa lordanului, acolo unde s-a săvârșit 
botezul Domnului şi, unde a fost botezat fiecare pelerin 
de către preotul nostru însoțitor Andrei, ne-am îndreptat 
spre lerihon, unde am ajuns în după-amiaza zilei. 

lerihonul este un oraș biblic, aşezat nu departe de 
Marea Moartă, unde Sfântul loan Botezătorul se retrăsese 
înainte de a-L boteza aici pe Domnul nostru lisus Hristos. 
Situat la o altitudine de minus 417 metri, Marea Moartă 
are cea mai sărată apă din lume, bogată în minerale, 
lăudată din vremurile antice de către regina Egiptului 
Cleopatra, de filozoful și savantul grec Aristotel, și chiar 
de romani, pentru calităţile sale terapeutice. Se spune 
că cele două cetăţi, Sodoma și Gomora, au fost acope- 
rite de apă şi, din această cauză, nicio vietate nu poate 
trăi în mediul acvatic al mării (vezi și Ghidul pelerinilor în 
Țara Sfântă, Ed. Institutului Biblic și de Misiune Ortodoxă, 
București, 2011, p. 70). 

Din aceste locuri am admirat panorama asupra 
Mănăstirii Carantania de pe Muntele Ispitirii (Matei 4, 
1-11; Luca 4, 1-13) și ne-am închinat la mănăstirea„Dudul 
lui Zaheu Vameșul”(Luca 19, 1-10) precum și Așezămân- 
tul românesc din lerihon, unde am și înnoptat. Menţio- 
năm că lucrările acestui aşezământ au demarat în anul 
1999 sub conducerea arhimandritului leronim Creţu, 
Superiorul așezămintelor românești de la Locurile Sfinte, 
construindu-se un paraclis, o biserică principală, sfinţită 
în ianuarie 2000, precum și o casă de pelerinaj. 

Avenitziua vizitei celei mai bogate a pelerinajului nos- 
tru — lerusalimul și împrejurimile sale. Acest oraş biblic a 
fost întemeiat cu circa două milenii î.Hr. (Facerea, cap.14). 
Sfânta Scriptură îl menţionează prima dată pe vremea 
când Melchisedec, regele Salemului ($alom, adică Pace/ 
Domnul Păcii), îl binecuvântează pe Avraam. lerusalimul 
este Cetatea Sfântă a celor trei credinţe monoteiste: creș- 
tinism, deoarece acest pământ a primit jertfa de sânge 
a Mântuitorului nostru lisus Hristos; mozaism, întrucât 
pentru evrei lerusalimul reprezintă sinteza tuturor glo- 
riilor din trecut, dar și a speranţelor de viitor; iar pentru 
islam (musulmani) reprezintă a treia capitală sfântă după 
Mecca și Medina, prin importanţa sanctuarelor de pe 
Muntele Moria: Domnul Stâncii și Moscheea Al- Aqsa. 
Cu titlu de informare, vom spune că lerusalimul este așe- 
zat pe șapte coline, asemenea unor alte orașe ca Roma, 
Aman şi lașiul nostru românesc (op. cit., pag. 89). 


Prof. univ. dr. ing. VIDU BIDILEANU 


Așadar, lerusalimul ca centru mondial al credinţei 
monoteiste, oferă pelerinului prilej intim de a se inter- 
fera între concret și simbol, între istorie și eternitate, 
între geografie și sfinţenie/ finit și infinit. lată-ne deci 
pe Muntele Măslinilor cu cele patru vârfuri ale sale, 
așezat în partea de răsărit a Ierusalimului. Aici ne-am 
închinat la mănăstirea ortodoxă a „Înălţării Domnului”, 
zidită în forma actuală de către Biserica Rusă. Clopot- 
niţa ei reprezintă cea mai înaltă cotă de altitudine de 
pe Muntele Măslinilor, putând fi văzută chiar de la râul 
lordan. Pe acest munte a avut loc Înălţarea Domnului la 
cer (Fapte 1, 7-12). În imediata apropiere am admirat cu 
sfinţenie Mănăstirea Pater Noster, locul în care Mântui- 
torul i-a învăţat pe ucenicii Săi rugăciunea domnească 
„Tatăl nostru”, precum şi mănăstirea „Dominus Flevit” 
(Domnul a plâns), unde lisus Hristos a vorbit cu ucenicii 
Săi şi le-a profeţit taina cea mare a sfârșitului lumii (Luca 
22, 39-44 și 47-53). 

Ceva mai jos am intrat în Grădina Ghetsimani cu 
Biserica Naţiunilor, ridicată pe locul unde Mântuitorul 
S-a rugat înainte de a fi prins, ceea ce s-a și întâmplat 
în acea noapte. Biserica adăpostește mormântul Maicii 
Domnului cu icoana făcătoare de minuni, lerusalimitissa. 
Aici ghidul nostru a cântatTroparul:,Întru naştere fecio- 
ria ai păzit .... 

Intrarea în Cetatea lerusalimului a grupului de pelerini 
a avut loc pe Poarta Sfântului Ștefan, arhidiacon, numită 
şi Poarta Leilor sau Poarta Oilor, nu departe de Scăldătoa- 
rea Vitezda. Este locul unde a fost ucis primul mucenic 
al lui lisus Hristos, după ce el a vorbit poporului despre 
Dumnezeu (Fapte, cap. 7). 

Pe drumul crucii (Via Dolorosa), (vezi ghidul menţio- 
nată, pag. 113-121), pe care vom merge, ghidul nostru 
ne-a explicat semnificaţia celor patrusprezece opriri pe 
parcurs: | lisus este condamnat la moarte de către Pilat 

E, 


din Pont (Marcu 15, 1-15); Il - punerea crucii pe umerii 
Domnului în faţa Pretoriului (Marcu 15, 16-20); II — lisus 
cade prima oară la pământ sub povara crucii; IV — lisus 
îşi întâlneşte mama; V - Simon Cirineul îl ajută pe lisus 
să-și ducă crucea (urma palmei lui lisus), (Matei 27, 32); 
VI - Veronica șterge faţa lui lisus; VII — lisus cade a doua 
oară; VIII — lisus le consolează pe femeile din lerusalim 
care se tânguiau; IX — a treia cădere a lui Hristos. „Ecce 
Homo”; X — lisus este dezbrăcat de haine - Golgota; XI 
- lisus este țintuit pe Cruce; XII — Răstignirea și moartea 
(Matei 27, 33-54); XIII — lisus este pogorât de pe Cruce; 
XIV - lisus este pus în mormânt (Matei 27, 60-66) şi a 
treia zi a înviat din morţi (Marcu 16, 5-6), unde grupul 
nostru de pelerini s-a închinat în Biserica Sfintei Învieri. 

Subliniem că fiecare oprire are câte o semnificaţie 
marcată de biserici și capele, spaţii interioare reprezen- 
tative cu altare, basoreliefuri, statui, coloane, inscripţii, 
iar însoţitorul nostru, părintele Andrei Zaieţ, ne îndemna 
mereu la închinăciune pe acest drum al sfinţeniei. 

La Betleem, în sudul lerusalimului, „este locul unde s-a 
născut Mântuitorul, în ieslea oilor, înconjurat de păstori 
şi magji veniţi din depărtări” (vezi ghid, pag. 131). Pe 
acest loc, deasupra peșterii nașterii Domnului, Împăratul 
Constantin și Maica sa Elena, vor ridica în anii 326-339 
d.Hr., biserica „Nașterii Domnului din Bethleem”. Printr-o 
ușă de intrare joasă se intră în biserică, care are trei altare 
iar naosul este împărţit în cinci nave/ încăperi, cu 44 
de coloane, mozaic mural, sculpturi și picturi. Ea a fost 
demolată și apoi reconstruită cu spaţii mai mari de către 
împăratul lustinian (anul 530), dar trecută prin multe 
încercări - invazii, cutremure, incendii, peste carea trecut, 
astăzi găsindu-se în grija grecilor ortodocşi, romano- 
catolici și armenilor. „Steaua de argint” care marchează 
chiar locul în care a fost aşezat Hristos la naștere este 
încrustată în piatră și străjuită de 15 candele care ard 
permanent. În jurul acestei stele se află inscripţia, în 
limba latină: „Hic de Virgine Maria Jesus Christus natus 
est” (aici S-a născut lisus Hristos din Fecioara Maria) — 
1717. Tot aici ne-am închinat în faţa celor două grote: a 
Laptelui şi a Fericitului leronim. 

La întoarcerea, acasă” am vizitat mănăstirea ortodoxă 
„Sfântul Gherasim”, ridicată aproape de râul lordanului 
şi de locul unde s-a botezat lisus Hristos. Așezată într-o 
zonă de stepă, plină cu nisipuri, mănăstirea apare ca 
o insulă într-o lume fără vegetaţie, iar vizitatorul este 
surprins de ambianța plină cu verdeață ce înconjoară 
acest lăcaş. Mănăstirea adăpostește trei icoane ale 
Maicii Domnului, destul de rare în bisericile românești 
- Galactotrofoussa, Gherontissa și lerusalimitissa. 

După o asemenea zi plină de har sfânt, ne-am îndrep- 
tat spre așezământul nostru românesc de la lerihon, 
unde am avut parte de o cină de post, bună nu numai 
pentru hrana sufletească ci și pentru cea trupească, iar 


somnul nu ne-a fost, deranjat” nici de cântecele cocoșilor 
şi nici de chemările la rugăciune ale fraţilor musulmani. 

În ultima zi de pelerinaj ne-am îndreptat mai întâi 
spre biserica mănăstirii „Sfântul Gheorghe Hozevitul”, 
unde ne-am închinat la moaștele Sfântului loan lacob 
Românul, născut (1913) în satul Crăiniceni din fostul 
judeţ Dorohoi.Un copil rămas orfan, dar care a avut cre- 
dinţa nestrămutată în Dumnezeu și, după multe peripeții 
în Moldova, a ajuns călugăr în Ţara Sfântă, unde a rămas 
în rugăciune până la sfârşitul vieţii (47 de ani). Rămășițele 
lui pământești, nestricate de vreme, se găsesc la această 
mănăstire, iar Sfântul Sinod al Bisericii Ortodoxe Române 
l-a trecut în rândul sfinţilor (1992) sub numele de,„Sfântul 
Cuvios loan lacob de la Neamţ”. 

Aşezământul românesc de la lerusalim a fost urmă- 
torul loc de pelerinaj. Din perspectivă istorică, am aflat 
că omul de cultură Teodor Burada a închiriat o casă la 
lerusalim (1906) pentru un paraclis românesc. După 
puţin timp s-a pus temelia acestui lăcaș, cu o destinaţie 
mai largă, de așezământ naţional, precum şi centru de 
comunicare și mijlocire spirituală. Primul război a întâr- 
ziat demararea lucrărilor, iar în anul 1927, în urma vizitei 
primului patriarh al României la Biserica lerusalimului, 
s-a hotărât ridicarea a două aşezăminte bisericești româ- 
nești în Ţara Sfântă, unul la lerusalim și altul pe malul 
râului lordan. În anul 1935 s-a pus piatra de temelie aşe- 
zământului de la lerusalim, cu mult fast sărbătoresc, dar, 
numai după trei ani, cel de-al doilea război mondial a 
întrerupt din nou continuarea lucrărilor fiind, o vreme, 
întrerupte chiar legăturile dintre cele două Biserici. Abia 
în anul 1963 a fost demarată construcţia așezământului, 
fiind finalizată în anul 1975, când însuși Patriarhul Jus- 
tinian a participat, împreună cu un sobor de preoţi și 
mulţi credincioşi, la sfinţirea bisericii și a căminului din 
lerusalim. După Revoluţie s-au amplificat pelerinajele 
în Ţara Sfântă, ceea ce a impus redimensionarea așeză- 
mântului la nivelul noilor cerinţe. 

Nu putem încheia această relatare fără a aminti că, 
la sfârșitul acestui pelerinaj, fiecare membru al grupului 
a primit câte o „Diplomă de pelerin în Ţara Sfântă” din 
partea Patriarhiei Române - Sectorul Pelerinaje, în care 
se consemnează: „Pentru participarea la pelerinajul în 
Ţara Sfântă”, semnată cu „binecuvântare și preţuire” de 
către Patriarhul Bisericii Ortodoxe Române - Preaferici- 
tul Părinte Daniel. De asemenea, Ministrul Turismului 
al Statului Israel, împreună cu Primarul Ierusalimului, 
ne-a oferit: „Certificat de pelerin” prin care se atestă că 
deținătorul său,„datorită faptului că a îndeplinit chema- 
rea biblică și a ajuns la lerusalim, Orașul Sfânt, Capitală 
a Israelului este, prin urmare, autorizat să poarte titlul 
de pelerin la Ierusalim”. 

Mulţumim, în mod sincer, pentru distincţiile acordate 
și promitem că le vom păstra în inimile noastre. 

MEDITAŢII DESPRE RUGĂCIUNE 


- Puterea rugăciunii curate, stăruitoare și cu deplină încredințare - 


“Privegheați și vă rugați, ca să nu intraţi în ispită” (Matei 26, 41) 


Rugăciunea este cheia biruinţei în faţa ispitelor. Poate 
„Închide gura leilor” şi poate „deschide zăgazurile cerurilor”. 

Pentru a primi răspuns la rugăciunea noastră, e nece- 
sar să avem o credinţă vie, puternică, nezdruncinată 
(Matei 9, 22) 

Ca să fie ascultată rugăciunea noastră de Dumnezeu, 
e necesar ca noi să fim cu inima și mâinile curate, adică 
să nu fi gândit şi să nu fi făcut rău aproapelui. 

„Cine se va sui în muntele Domnului și cine va sta în 
locul cel sfânt al Lui? Cel nevinovat cu mâinile și curat cu 
inima, care n-a luat în deșert sufletul său și nu s-a jurat cu 
vicleșug aproapelui său. Acesta va lua binecuvântare de la 
Domnul și milostenie de la Dumnezeu, Mântuitorul Său.” 
(Psalmi 23, 3-5) 

Există mai multe feluri de rugăciuni: 

„rugăciunea personală (individuală), în cămăruța tai- 
locuri liniștite, retrase sau chiar singuratice (Matei 26, 3, 6); 

-rugăciunea în comun - când un credincios îi poate 
solicita pe alţi fraţi să-l sprijine în rugăciune, fie adunaţi 
cu toţii, fie în rugăciunea individuală a fiecăruia; 

-rugăciunea de obște - la săvârșirea Maslului, a altor 
rânduieli bisericești sau cea făcută în biserici — la cuvântul 

episcopului locului pentru diferite necesităţi, necazuri, 
situaţii deosebite apărute. 

Este bine de precizat că, în cadrul rugăciunilor de 
obşte se înscriu și pomelnicele date de credincioşi la 
biserici pentru că, deși majoritatea se rostesc în taină la 
Altar, există un pasaj în Liturghie unde preotul se roagă 
„pentru cei ce în taină au fostpomeniţi la acest sfânt Altar”. 

De reţinut este și cuvântul biblic „unde sunt doi sau 
trei adunaţi în numele Meu, acolo sunt și Eu în mijlocul lor” 
(Matei 18, 20). 

Dacă nu suntem însă într-o stare adecvată pentru 
rugăciune, păcatele pot interpune „un zid” între noi și 
Dumnezeu. 

Exemple: 

- încălcarea celor zece porunci; 

- certurile familiale între soţi, în urma cărora aceștia 
rămân supăraţi; 

- păcate pentru care nu ne-am cerut iertare celor faţă 
de care am greșit și nu ne-am spovedit. 

Când ne rugăm pentru un lucru, trebuie să credem 
că l-am și primit, și-l vom avea (Marcu 11, 24). 

Nu știm nici ceasul, nici ziua revenirii Domnului 
Hristos şi trebuie să fim în orice moment pregătiţi și în 
rânduială duhovnicească 
(Matei 24, 42). 

Când lisus era în grădina 
Ghetsimani, le-a spus uce- 
nicilor să stea să-L aștepte 
până când EI se va întoarce 
la ei, însă ei au adormit 
(Matei 26, 40). 

„Privegheaţi și vă rugați 
„..", dar ucenicii nu au putut 
împlini. 

Rugăciunea curată, stă- 
ruitoare, face minuni. 

Cine se îndoiește, e cu 
neputinţă să fie bineplăcut 
lui Dumnezeu (Marcu 11, 
24). 

Ilie era un om supus slă- 
biciunilor ca și noi și totuși, 
Ti rugându-se să nu plouă, 

cerul și-a închis stăvilarele. 

Apoi s-a rugat din nou și pământul a fost udat cu ploaie 
de la Domnul Dumnezeu. 

Proorocul Ilie și-a petrecut anii tinereţii în cugetări 
dumnezeieşti, retrăgându-se adesea în pustie, rugându- 
se singur în liniște și pace înaintea lui Dumnezeu. A făcut 
mai multe semne și minuni în popor: 

-a închis cerurile 

-a adus foc din cer, care a ars jertfa lui Ilie adusă lui 
Dumnezeu, pe care el turnase apă de trei ori, ca să se 
facă vădită minunea, spre deosebire de jertfele aduse 
de preoții idolatrii ai lui Baal, jertfele acelea fiind uscate 

-când atrimis împăratul după el, a pogorât foc din cer. 

-a adus din nou prin rugăciune ploaie pe pământ, 
curmând seceta din ţară. 

-a înmulţit minunat făina din vas și untdelemnul din 
ulciorul văduvei din Sarepta Sidonului şi l-a înviat pe fiul 
acesteia. 

Ilie a grăit cu Dumnezeu, auzind glasul Lui în adierea 
lină de vânt din Muntele Horeb, care a fost după vijelia 
năpraznică. 

Domnul era în adierea de vânt lin și Ilie îşi acoperă 
faţa cu mantia. 

l-a prorocit lui Ahav că sângele lui îl vor linge câinii și 
Isabelei că tot câinii o vor mânca, precum s-au și întâm- 
plat toate. 

llie este, prin urmare, cel mai reprezentativ om al 
rugăciunii. 

Nu vă îngrijoraţi de nimic, ci în orice lucru aduceţi 
cererile voastre la cunoştinţa lui Dumnezeu prin rugă- 
ciuni şi cereri cu mulţumiri. 

„Și pacea lui Dumnezeu care întrece orice pricepere, vă 
va păzi inimile și gândurile în Hristos lisus” (Filipeni 4, 6-7) 

Rugaţi-vă neîncetat! 

Rugaţi-vă chiar și pentru cei ce vă asupresc și vă pri- 
gonesc (Matei 5, 44)... 

Rugăciunea trebuie făcută în numele Domnului lisus 
(loan 14,14): „dacă cereţi ceva în Numele Meu, voi face." 
(Matei 15, 8) 

Cea mai scurtă, concisă și puternică rugăciune pentru 
mântuirea sufletului este cea redată în pasajul scriptural 
de la Marcu 9, 24:,„Cred, Doamne, ajută necredinţei mele! 
lar, rugându-ne astfel, Îi cerem lui Dumnezeu să ne spo- 
rească credinţa” (Luca 17, 5), „căci toate lucrurile sunt cu 
putinţă celui ce crede” (Matei 21, 22). 

Rugăciunea: 

- poate fi făcută în minte și în inimă sau cu voce tare; 

- poate fi privată sau publică; 

- poate fi pentru iertare, călăuzire, izbăvire, mulţumire, 
înţelepciune, izbândă etc. 

În Scriptură suntem îndemnați să ne rugăm neîncetat! 
(| Tesaloniceni 5,17) 

Când lucrăm ceva, lucrăm noi, dar când ne rugăm, 
atunci lucrează Dumnezeu. 


„În orice zi Te voi chema, degrabă mă auzi. Sporeşte în 
sufletul meu puterea" (Psalmi 137, 3). 

Să facem ceea ce bărbaţi și femei au făcut de-a lun- 
gul vremurilor, aşa cum găsim scris în Scripturi. Să stăm 
singuri înaintea lui Dumnezeu și să înălțţăm spre cer ruga 
noastră fierbinte. 

Daniel era un om bineplăcut înaintea lui Dumnezeu 
şi se ruga de trei ori pe zi (Daniel 6, 11). 

La lezechiel 22, 30 găsim scris: „Am căutat printre ei 
un om care să sepoarte cu dreptate și să stea înaintea feţei 
Mele, pentru ţara aceasta, ca să nu o pierd și nu am găsit”. 

Era hotărât ca Sodoma și Gomora să fie distruse, dar 
Avram nu s-a grăbit să atenţioneze orașele. El a ales să 
stea înaintea lui Dumnezeu în rugăciune (Facerea 18, 22). 

Când Dumnezeu a spus că viţelul de aur a garantat 
pedeapsa pentru întreaga naţiune a lui Israel, Moise a 
mijlocit pentru ei și i-a salvat (leșirea 32, 11). 

„Pavel și Sila se aflau în închisoare. La miezul nopții se 
rugau și deodată ...” (Fapte 16, 25-26). 

Trebuie să avem întotdeauna încredere și să aștep- 
tăm. Dumnezeu răspunde rugăciunilor făcute după voia 
Sa, însă timpul, modul de acţionare și mijloacele de rezol- 
vare, aproape niciodată nu corespund cu ceea ce noi 
imaginăm că se va întâmpla (Isaia 55, 8-9). 

„Și când mă necăjeam, am chemat pe Domnul și către 
Dumnezeul meu am strigat. Auzit-a din locașul Lui cel sfânt 
glasul meu și strigarea mea, înaintea Lui, va intra în urechile 
Lui” (Psalmi 17, 7-8). 

Dacă doi se învoiesc să ceară un lucru, le va fi dat de 
Tatăl din ceruri! (Matei 18, 19). 

„+... Strigat-amcătre Tine și m-ai vindecat" (Psalmi 29, 2). 

Cei care credem în Domnul și Mântuitorul lisus Hris- 
tos, am primit un duh de înfiere, care ne face să strigăm 
Ava!, adică Tată! (Romani 8, 15). 

Mult poate rugăciunea stăruitoare a dreptului (Iacov 
5,16). 

Să nu cumva să ne rugăm însă ca fariseul (Luca 18, 
1-14). 

Sfânta Liturghie cuprinde toate categoriile de invocări 
ale Sfintei Treimi, cuprinde totalitatea răspunsurilor la 
dorinţele și cererile credincioșilor. 

Rugăciunea domnească „Tatăl nostru” cuprinde în ea 
toate aspectele importante pentru viaţa credincioșilor 
şi nevoile acestora (Luca 11, 1). 

„Doamne, învaţă-ne să ne rugăm”, aşa Îi cereau uce- 
nicii Mântuitorului. Şi atunci li s-a dat rugăciunea „Tatăl 
nostru” (Luca 11, 1). 

Să alocăm în viaţa noastră cât mai mult timp rugăciu- 
nii şi vom avea parte de zile binecuvântate. 

STUDIU DESPRE PRACTICA RELIGIOASĂ 
A ROMÂNILOR ORTODOCŞI 


Studiul realizat în cadrul cursurilor masterale, intitulat 
Practica religioasă a creștinilor ortodocși a avut ca obiect 
principal analiza comportamentelor religioase ale româ- 
nilor şi a credințelor lor, cu privire la Biserica Ortodoxă. În 
acest sens, s-au înregistrat răspunsurile a 62 de subiecţi, 
dintre care, 52 creștini ortodocşi practicanți și 10 creștini 
ortodocși nepracticanţi, cu vârste între 18-56 de ani. 

Rezultatele obținute susţin ipotezele legăturii între 
comportamentele religioase și atitudinea explicită faţă 
de Biserica Ortodoxă Română. Atitudinea explicită faţă 
de Biserică a fost identificată în urma evaluării făcute de 
către participanţi a caracteristicilor precum: important, 
util, corect, cinstit, de încredere. Ortodocșii practicanți 
acordă un nivel ridicat de încredere Bisericii ca instituţie 
şi dogmelor religioase propovăduite în cadrul acesteia. 
Din moment ce consideră Biserica utilă, de încredere, 
importantă, corectă și cinstită, ei se identifica cu normele 
religioase cultului ortodox, pe care le cinstesc, reflec- 
tându-se acestea în comportamentele lor. 

Rezultatele cercetării prezente susţin concluziile stu- 
diului Religie și comportament religios, ce a avut ca scop 
analiza fenomenului religios la nivelul populaţiei Româ- 
niei. Trei sferturi dintre români s-au declarat religioși, 
comportamentele lor demonstrând că frecventează 
biserica, se roagă, respectă sărbătorile, primesc preo- 
tul să le sfințească casele, postesc și se spovedesc. „Și 
pe baza atitudinii lor, românii sunt așadar credincioși: 


MARIA CÂMPEAN 
majoritatea declară că religia este importantă și foarte 
importantă în viaţa lor, cred în puterea rugăciunii și se 
consideră persoane credincioase. Românii cred în dog- 
mele religioase și în Biserică, fără a absolutiza această 
credinţă, străduindu-se să integreze adevărurile propriei 
religii, dar şi ale altor religii, adevărurile ştiinţifice și nor- 
mele morale în general”. 

Din perspectivă psiho-socială, se poate afirma că nor- 
mele însușite în cadrul familiei, grupului de prieteni, la 
şcoală, ne însoțesc de-a lungul timpului în călătoria prin 
această viaţă. Una dintre cele mai cunoscute forme ale 
învățării sociale apare în literatură de specialitate sub 
denumirea de Modelare comportamentală prin preluarea 
comportamentului „celuilalt”, care susţine că „subiectul 
dobândește atitudini noi transferate în conduite prin 
observarea comportamentului celui cu care se află în 
relație”. Așa cum este de așteptat, un copil care a cres- 
cut într-o familie de creștini ortodocși practicanți, la 
vârstă adultă are predispoziţie mai ridicată să menţină 
cele însușite, așa că participă la slujbele săptămânale, 
postește, poartă obiecte religioase și merge la mănăstiri. 

Aspectele religioase constituie pentru tânăr, respectiv 
adultul practicant, o latură importantă a vieţii sale, iar 
atunci când este chestionat asupra acestor aspecte, le 
declară ca fiind parte din obiceiurile sale cotidiene. Din 
punct de vedere religios, se consideră că arvuna Duhului 
Sfânt și îngerul păzitor, primit de fiecare la Sfântul Botez, 
îl îndeamnă pe om spre bine, spre practicarea credinţei. 

Rezultatele obținute nu susţin, însă, ipoteza legăturii 
între comportamentele religioase și atitudinea implicită 
față de B.OR,, fiind identificată o asociere semnificativă, 
dar în direcție negativă. Persoanele care manifestă frec- 
vent comportamente religioase, au mai degrabă atitu- 
dini implicite negative față de B.O.R. Pentru testul pe 
timpi de reacţie am folosit aceleași atribute: important, 
util, corect, cinstit, de încredere, ca și la atitudinile expli- 
cite unde alegerea era deliberată, în timp ce la atitudinile 
implicite alegerile pot fi considerate mai degrabă reacţii 
afective automate față de Biserică. 

Teza de doctorat Bazele psihologice ale credinţei reli- 
gioase evidenţiază că „din punct de vedere psihologic, 
credinţa religioasă are o structură internă complexă, 
multidimensională; ea include în sine și sentiment 
(dimensiunea afectivă) și voință (dimensiunea volitivă) 
şi cunoaștere (dimensiunea cognitivă), făra a se dizolva 
însă în aceste facultăţi, punându-le pe toate într-o sin- 
teză unitară. La nivel individual, se pot ierarhiza și pot 

interacționa în mod diferit; fiecare din cele trei compo- 
nente joacă rolul său specific care nu poate fi suplinit 
sau substituit de celelalte. 

Acest lucru poate explica și rezultatul cercetării pre- 
zente. Creștinul deține propria ierarhie a celor trei com- 
ponente. Mai exact, în funcţie de informaţiile acumu- 
late cele trei dimensiuni se reflectă în comportamentul 
creștinului. Dacă persoanele nu au găsit sensul practicii 
lor religioase și pun în aplicare anumite comportamente 
religioase din obișnuinţă sau pentru că aşa e obiceiul, 
predomina dimensiunile volitivă şi cognitivă, în timp ce 
dimensiunea afectivă scoate la iveală adevăratele valori 
deținute de persoanele respective. 

În ceea ce priveşte corelaţia dintre comportamentele 
religioase și diferitele surse de informare mass-media, s-a 
stabilit o legătură între comportamentele religioase şi 
accesarea ziarelor on-line, revistelor on-line cu tematică 
religioasă, forumurilor, facebook-ului și a altor surse de 
informare. 

Conform unei cercetări anterioare, Religiozitatea tine- 
retului din România, inclusiv tinerii preferă mai mult sur- 
sele religioase, în proporţie de 47,4%, decât laice pentru 
a-și consolida cunoștințele referitoare la credinţă. Per 
ansambul lotului participant la testare, cu vârste înce- 
pând cu 15 ani și peste 60 de ani,“studierea şi înţelegerea 
cărţilor sfinte este apreciată de subiecţi ca având un rol 
important în obţinerea mântuirii sufletului”. 

Atât ortodocşii practicanți, cât şi cei care nu frecven- 
tează biserica, primesc informaţii din mass-media, ce au 
un impact major asupra lor, dar și indirect, din alte surse 
de informare: cunoștințe, familie sau prieteni, care fie 
frecventează biserica, fie nu. 

În Biserică creștinii se întâlnesc cu Hristos în mod 
real prin Sfintele Taine, iar prin scrierile din Evanghelie, 
Hristos însuși vorbește credinciosului practicant. Unii 
oameni primesc mesajele cu conţinut religios cu convin- 
gere, dar fără trăire, în timp ce alții tind să-şi însușească 
anumite informaţii pe care ulterior le pun în practică. 

Rezultatele cercetării prezente vin ca o întărire a celor 
consemnate în articolul Puterea mass-media versus rolul 
religiei, referitoare la impactul pe care îl au știrile asu- 
pra oamenilor. Mijloacele de comunicare în masă pre- 
zintă norme, ierarhii și sancţiuni în care se regăseşte 
fiecare grup cunoscut. „Mass-media exercită o funcţie 
neintenţionată: un efect narcotic, liniștitor, al cărui scop 
este să reunească fragmente simbolice, pentru a pro- 
duce povestiri care seamănă cu lumea din jur în unele 
privinţe, iar în altele nu”, 

De asemenea, rezultatele confirmă corelaţia între 
comportamentele religioase și spiritualitatea de tip 
devorator, fanatic, maestru și sceptic. Pe lotul testat, cele 
mai ridicate scoruri ale spiritualităţii au fost înregistrate 


pentru tipul fanatic şi maestru urmate de devorator şi 
sceptic. Majoritatea participanţilor s-au declarat creștini 
ortodocși practicanți. O bună parte dintre ei au trăsături 
dominante ale tipului fanatic, care se implică pentru a-și 
însuşi anumite date, informații. 

La mică diferenţă s-au situat creştinii ortodocși ale 
căror comportamente religioase au predominant tră- 
sături ale tipului maestru. Aceştia sunt toleranţi faţă 
de alte căi de dezvoltare, dar cunosc suficient de bine 
învățăturile cultului de care aparțin, trecând de etapa 
în care avea multe nelămuriri. Mai mult, ei sunt dornici 
să împărtășească cu cei din jur din experienţele lor reli- 
gioase, iar la nevoie se implică în diverse activități cu 
scop filantropic. 

Următorul tip de spiritualitate ce a corelat cu diver- 
sele comportamente ale creştinilor ortodocşi este al 
devoratorului. Reprezentanţii acestui tip încă nu sunt 
siguri că au găsit calea care să-i ajute să evolueze spiri- 
tual, sunt curioși să încerce tot ce e nou și tot ce există în 
materie de spiritualitate și consideră că nu sunt atașați 
de o doctrina specifică. 

În cele din urmă, comportamentul religios al 
creștinilor ortodocși participanţi la studiu a corelat în 
sens negativ cu tipul de spiritualitate sceptic. Cei ce 
aparţin acestei categorii citesc şi îşi însuşesc anumite 
informații, pentru a demonstra că religiozitatea este lip- 
sită de sens, participă ocazional la ritualurile specifice 
confesiunii lor. 

În concluzie, putem afirma că religia şi spiritualitatea 
sunt părţi componente ale individului, dar insuficient 
dezbătute în domeniul psihologiei. Tendinţa românilor 
este de a căuta soluții conflictelor lor interioare, la preot 
ca reprezentant al Bisericii sau la specialist, la psiholog. 
Psihologii sprijină indivizii în rezolvarea dificultăţilor, 
bazându-se cel mai frecvent pe literatură științifică de 
specialitate. Se poate întâmpla ca ortodocșii practicanți 
ce apelează la un psiholog să aibă anumite credinţe reli- 
gioase prin care iau în considerare şi vindecarea prin 
intermediul divinității. De aceea, terapeutul trebuie să-și 
fi însuşit anumite abilităţi de a cunoaşte comportamen- 
tele religioase specifice cultului de care aparţine clientul 
sau pentru a înțelege problemele sale și a găsi soluţii care 
să nufie contrarii credințelor religioase însușite de client. 

Scopul principal al acestui studiu a fost să identifice 
comportamentele religioase şi credințele românilor pri- 
vind Biserica. Acest scop a fost atins, întrucât în urma 
corelaţiilor dintre comportamentele religioase și sursele 
de informare, atitudinilor implicite și celor explicite, am 
adus la lumina cunoașterii aspecte noi privind religiozi- 
tatea românilor. Rezultatele studiului pot avea relevanţă, 
atât în domeniul teologic, cât şi în cel psihologic. 

„CU NOI ESTE DUMNEZEU!” 


Soţul meu slujește la Spitalul de psihiatrie și pentru 
măsuri de siguranţă din Jebel. Aici se adună la Sfânta 
Liturghie în fiecare duminică cca. 100 de persoane din 
cei 405 internaţi. Cu răbdare și cuminţenie participă 
la slujbă, iar la final primesc câte ceva pentru trup. Ne 
rugăm și dăm slavă lui Dumnezeu pentru toate și pentru 
încercările de a fi aici, pentru boli si pentru suferințe! 

Aici am aflat ca anevoiosul drum spre propria desăvârșire 
interioară nu se poate realiza în viaţa de zi cu zi, în lucrurile 
cotidiene și mărunte, fără întâlnirea cu aproapele. 

Când Evanghelia vine în întâmpinarea noastră și când 
drumul spre Emaus (Luca 24,13-15), devine propria noas- 
tră cale, valul orbirii ce ne acoperea inima dispare și chi- 
pul fratelui ni se arată ca fiind chipul lui Hristos înviat, 
care a ales să călătorească împreună cu noi. 

Să ajute Domnul să ne dăruiască harul de a simţi pre- 
zenţa Sa, în mâinile întinse ale celui ce așteaptă miloste- 
nia, în privirea deznădăjduită care ne fixează la sfârșitul 
fiecărei liturghii de duminică, în sărăcia şi durerea aproa- 
pelui nostru internat aici. 

Misterul dăruirii de sine își găsește desăvârşirea în 
iubirea liberă și necondiționată, manifestată prin fap- 
tele noastre de milostenie faţă de cel sărac, învăţat sau 
neînvăţat, cu toţii egali în faţa bolii. 

Această virtute face viaţa noastră luminoasă și ajută 
sufletele noastre să se împlinească în lumina dragostei 

lui Hristos. Taina lepădarii de sine se împlinește la umbra 
crucii şi ne îngăduie să îmbrăţișăm cu toată smerenia 
viaţa aproapelui nostru, ca fiind propria noastră viaţă. 

Să considerăm lipsurile, boala și slăbiciunile lui ca 
fiind ale noastre. Acestea ne ajută să călcăm cu adevărat 
pe urmele lui Hristos și după îndemnul Său, să devenim 
prin împlinirea acestei legi care este Evanghelia, seminţe 
de reînnoire a lumii, seminţe ale sfințirii Sale, ale împă- 
cării şi bucuriei, în lumina și slava Duhului Sfânt. 

Aici sunt mulţi oameni părăsiţi și uitaţi de cei dragi, 
fiecare cu povestea lui, dar toţi sunt egali la biserică, toţi 
se respectă și toţi cântă în fiecare duminică pricesne și 
cântări religioase, însă cea mai îndrăgită cântare a lor 
este „Cu noi este Dumnezeul”. 

În necazurile noastre, să ne comparăm cu alţii, care 
sunt şi mai încercaţi decât noi, să smulgem suferinţei 
valoarea ei și așa vom ajunge să le privim pe toate cu 
un surâs duhovnicesc, blând și înţelept. Sufletul nostru 
va deveni atunci asemenea unei stânci, adânc și trainic 
înfipte în marea învolburată a acestei vieţi. Uneori stânca 
este dogorâtă de căldura soarelui, alteori acoperită de 
valuri înalte, dar ea rămâne aceeași stâncă, în apele 
adânci ale oceanului. Așteptând uneori răcoarea valu- 
rilor, alteori căldura soarelui, ea este șlefuită și luminată 
atât de unele, cât și de celălalt, arătând tuturor rezistenţa 
şi frumuseţea ei. 

Supliment al revistei „Învierea“ editat de Asociaţia Studenţilor Creștini Ortodocși Români Timișoara 


CE E ASCOR-UL? 


Când suntem copii, credem într-o lume roz. O lume în 
care totul e frumos, totul e uşor, toţi oamenii sunt fericiţi. 
Pentru că îi vedem zâmbind de fiecare dată când ni se 
adresează. Pentru că îi vedem pe părinţii noștri mereu 
veseli când se află în preajma noastă. Pentru că nu vedem 


cum încearcă să îşi înghită lacrimile și să ne zâmbească 
pentru că asta e tot ce le-a mai rămas. Apoi începem 
să creştem și ne dăm seama că lumea nu e chiar așa de 
roz și mereu plină de zâmbete cum credeam, ajungem 
să înţelegem și frământările părinţilor sau adulţilor din 
jurul nostru, ajungem să auzim conceptul de „problemă”, 
ajungem să avem noi înșine probleme. 

Părinţii noștri încearcă să ne păstreze cât mai mult 
imaginea de lume idilică din copilărie, încearcă să ne 
ferească de probleme atât cât sunt ei capabili. Dar apoi 
vine o vreme în care trebuie să ne împachetăm visele 
şi speranţele într-o valiză și plecăm să ne „facem un 
rost”. Şi, nemaifiind în braţele protectoare ale mamei, 
întâlnim viaţa reală aşa cum e ea cu adevărat. Și sun- 


LIZA BUGARIU 


tem debusolați. Și nu înțelegem cum de visele noastre 
şi principiile cu care am plecat nu se încadrează deloc în 
această lume nouă a păcatului și a anormalului în care 
tocmai am intrat. Şi ne pierdem pe noi înșine. Și credem 
că noi avem o problemă și ne izbim de primul zid care 
ne iese în cale. 

Într-un astfel de moment de agonie, după ce am 
văzut că am făcut efectiv o gaură în zidul de care m-am 
lovit, după ce mi-am dat seama unde sunt și cât de jos am 
ajuns, după ce am înţeles că lumea pe care am descope- 
rit-o nu era pentru mine, am descoperit ASCOR-ul. Prima 
dată au fost doar câţiva tineri incredibil de prietenoși, 
care atunci când au început să îmi vorbească, deja mă 
simțeam ca fiind de-a lor. Mă simţeam atât de liniştită 
şi de împăcată alături de ei, nu mai avusesem linişte în 


suflet de prea multă vreme. Găsisem ce am căutat cu 
atâta disperare, găsisem oamenii alături de care puteam 
fi eu, puteam să mă dezvolt și să mă cunosc pe mine 
cu adevărat. Oameni frumoși, care simt frumos, care se 
poartă frumos, care se îmbracă frumos, care trăiesc fru- 
mos! Autentic! Ortodox! Adevărat! 

ASCOR-ul pentru minea însemnat în primul rând salvare 
de la o viață plină de compromisuri nefericite. Am înţeles 
că nu eu aveam o problemă, că nu principiile mele trebuie 
schimbate, că se poatetrăi și frumos, că există oameni care 

cred în aceleași valori ca şi mine și care nu se tem să își 
ghideze viața după ele. Oameni cred în Dumnezeu și nu 
se feresc să o arate, dar o fac atât de frumos și plăcut încât 
societatea îi admiră. Alături de ei, urmându-le exemplul, 
am început să descopăr lucruri. Despre mine, despre 
Dumnezeu, despre Ortodoxie. Lucruri atât de minunate 
care m-au făcut să îmi schimb complet viaţa și modul 
de gândire. Înainte îmi era teamă să îmi exprim credinţa, 
credeam căvoi fi judecată. Dar aici am învățat ce păcat mare 
făceam. Am început să nu mă mai ascund și spre marea mea 
surprindere, lumea nu numai că m-a acceptat așa cum sunt, 
dar m-a și respectat mai mult decât înainte. 


Niciodată nu am fost în stare să dau și eu înapoi 
măcar o mică parte din tot ce am primit. Uneori nu sunt 
vrednică nici să păstrez pentru mine ceea ce primesc. În 
continuare mai am multe trepte duhovnicești de urcat, 
dar știu că nu aș fi ajuns aici fără ei, și nici de aici încolo 
nu mă descurc altfel. ASCOR-ul a devenit de-a lungul 
timpului o parte importantă din mine, din sufletul meu 


fără de care nu aș putea funcţiona. A încetat de mult să 
mai fie doar un grup de tineri deschişi şi prietenoși care 
m-au ajutat să mă cunosc pe mine, au ajuns să fie unii 
din cei mai importanţi și dragi oameni din viaţa mea. 
M-au lăsat să cunosc puțin și din viaţa lor, să înțeleg că 
nu sunt singură şi că într-o situație similară cu a mea, 
se află şi ei. lar asta face lupta mai ușoară. 

Să fii ascorist nu e de ici de colo. Să fi ascorist e un privi- 
legiu. Să descopere ASCOR-ul, e cel mai bun lucru care i se 
poate întâmpla unui student creștin. Pentru că, totodată Îl 
redescoperă pe Hristos, se descoperă pe sine și descoperă 
o mare şi unită familie. Poate nu toţi apreciem la adevă- 
rata valoare faprul că suntem în ASCOR. Dar ne dăm toată 


silința să facem tot ce ştim și tot ce suntem vrednici, fiecare 
după măsura lui să ducem mai departe această frumoasă 
familie. Să lăsăm moştenire generaţiilor viitoare un loc la 
fel de minunat precum l-am găsit, să le oferim ocazia să își 
schimbe viaţa, cum și noi am avut-o la rândul nostru. 
De-a lungul celor 25 de ani, ASCOR a schimbat per- 
spectivele multor studenţi ce „i-au călcat pragul” ca 
să zic așa. Toţi cei care odinioară au fost ca noi, acum 
sunt Oameni (cu majusculă) și duc mai departe tot ce 
au învăţat și formează la rândul lor alte caractere, alţi 
tineri, alţi viitori ascorişti, alți viitori Oameni. Acum e rân- 
dul nostru să fim frumoși, să fim mai buni, să creștem 
duhovnicește, să învăţăm să le urmăm. Le-o datorăm 
atât lor, Oamenilor, cât și lor, generaţiilor ce vin după noi. 
La mulţi ani, ASCORII! 

ANIVERSAREA A 25 DE ANI DE 
A.S.C.O.R. TIMIŞOARA 


Sâmbătă, 31 octombrie. Săptămâna e pe sfârșite. Nu 
e duminică, dar e o zi specială, o zi aniversară. Cineva 
care împlinește nici mai mult nici mai puţin de 25 de ani. 
Vârstă de tinereţe, de bucurie, prietenie și frumuseţe. 
Un buchet de flori care smulge zâmbete și îmbrăţişări. 

Am fost și eu invitată la această aniversare. Am auzit 
că prezenţa se onorează cu o ţinută autentică, așa că 
m-am conformat cu bucurie şi am îmbrăcat costumul 
popular românesc de acasă. 

Întâlnirea era stabilită la Catedrala Mitropolitană din 
Timişoara, cu participarea la Sfânta Liturghie . Ajunsă 
acolo, i-am întâlnit și pe ceilalţi invitaţi. Cu toţii îmbrăcaţi 
în straie populare, ne-am adunat în strană și, într-un glas, 
am dat răspunsurile la Sfânta Liturghie. 

În acest loc de întâlnire şi uniţi în glas, în hainele 
strămoșilor noștri români, ne-am făcut părtași ai unei 
familii al cărei Tată domneşte peste veacuri. În Casa Lui 
ne-am întâlnit din dorinţa de a-L aduce în mijlocul nostru. 

Apoi, după Sfânta Liturghie, cei mai mari dintre 
invitaţi au luat cuvântul și au povestit amintiri trăite 
pe parcursul a 25 de ani, când au participat la nașterea 
unui suflet. Un mare suflet care bate înauntrul fiecăruia 
dintre noi. Un suflet care "s-a născut din nimic, la iniţiativa 
lui Dumnezeu”, după cum frumos spunea unul dintre 
invitaţi. 

Ceea ce am aflat despre sufletul acesta care ardea în 
1990, mi-a ridicat semne de întrebare în privinţa atitudinii 


i FE IE 


ALINA BALAJ 
noastre de azi. Dar am simţit că un val de curaj venea să 
alunge gândul acesta pe măsură ce invitaţii la cuvânt 
ne-au explicat, atât cât au reușit cuvintele să transmită, 
bucuria, entuziasmul, jertfa, chemarea la un anumit mod 
de viaţă, de trăire autentică, adevărată, generate de acest 
mare suflet. 

Am aflat că acești tineri s-au adunat în jurul unui suflet 
şi mai mare, ce emana o bucurie copleșitoare. Acest suflet 
este bunicul, Părintele Teofil Părăian. Un bunic întru totul 
minunat, care povăţuia și îndrepta sufletele tinere pe 
calea cea dreaptă, care te învăluia în bucurie şi iubire. Un 
bunic cu părul alb care știa atâtea poezii! Și ce frumos 
le recita... 

Un alt distins invitat ne-a spus despre jertfa totală a 
unuia faţă de celălalt, care i-a ţinut pe toţi strâns legaţi 
de sufletul acesta nou și plin de tinereţe. Acest suflet 
poartă numele de ASCOR sau Asociaţia Studenţilor 
Creştini Ortodocși Români. 

Acest suflet se hrăneşte cu rugăciune, cu credinţă, 
bucurie și jertfă. Acest suflet în care ne regăsim fiecare 
dintre noi în comuniune cu ceilalţi, este ceea ce caută 
orice tânăr. Asta am căutat și eu. Am găsit mult mai 
mult, incomparabil mai mult. Și m-am găsit, sau regăsit 
pe mine. 

Într-o reuniune de vechi și nou, în prezent și în 
comuniune cu Dumnezeu. 

MĂRTURII 


Familia ASCOR este una puternică, rezistentă și de 
neuitat. Să fi student și să fi student în ASCOR este o 
experiență ce marchează vieţi, le schimbă (în bine) și 
le apropie de Hristos. La aceasta stau mărturie vechii 
ascorişi care, în urma reuniunii de 25 de ani de ASCOR 
Timişoara, au lăsat dovezi scrise ale experienţelor lor 
legate de această familie. 


Întrebare: Ce a reprezentat ASCOR-ul în viaţa dum- 
neavoastră? 

Răspuns: „ASCOR-ul a însemnat pentru mine viaţă, 
libertate, demnitate, dragostea de Dumnezeu, de neam 
şi de ţară, ulterior a însemnat și înseamnă familie, căci 
mi-am cunoscut soția într-o tabără ASCOR la Găbud, eu 
fiind ascorist la Cluj, iar ea la Timișoara” 

„O cheie cu care mi s-au deschis multe porți: a 
înțelegerii duhovniceşti şi a trăirii, a relaţiilor de prie- 
tenie, a relaţiilor profesionale și, mai ales, ușa care dă în 
<<taina Bisericii>>. 

„Atunci totul. Locul unde am învăţat că mai sunt și 
alţii ca mine, care gândesc ca mine, că nu sunt singură; 
era modul meu de a fi, locul unde am sporit alături de 
fiinţe foarte dragi” 

„Perioada copilăriei mele duhovnicești, cea mai fru- 
moasă perioadă din viața mea petrecută în Biserică” 

„În acel moment, a fost o deschidere a raiului spre 
mine. 

<<Raiul cel închis 

Azi iar s-a deschis>>” 

„O experiență de viață în care am trăit bucuriile 
credinţei, ale comuniunii în Hristos; o existenţă în care am 
împărtășit în mod adânc dorul de Veşnicie și de Absolut” 
„O oază de linişte. 


Î: Un gând sau un sfat din suflet pentru ascoriştii de 
astăzi. 

R: „Să dea mai des răspunsurile la sfintele slujbe, 
îmbrăcaţi în costume românești autentice. Să nu-și 
piardă curajul niciodată și să-L mărturisească pe Hristos 
în toată vremea și în tot locul” 

„Rugaţi-vă şi pentru viitorii ascoriști, deoarece rugă- 
ciunile celor dinaintea mea încă le mai simt în ceafă și 
acestea sunt un avânt ca un meteor care te împinge de 
la spate, iar tu trebuie doar să pășești!” 

„De a pune persoana concretă înaintea oricărui pro- 
iect, de a avea curajul de a trăi până la capăt profunzi- 
mea și autenticitatea vieţii, de a depăși formalismul și 
autosuficienţa. 

„Să profite de ocazia de a lega prieteni trainice. Este 
ceea ce rămâne toată viaţa” 


ELIZABETA RIPĂ 
„<<Să daţi foc ASCOR-ului prin fiecare>> 
„Să fiţi sinceri și curaţi şi să vă ajutaţi unii pe alții.” 


Î: Cum aţi vrea să-i vedeţi pe ascoriştii de astăzi, ce vă 
doriţi din partea lor? 

R:„Continuitate și asumare a ceea ce sunt ca oameni, 
ca fii ai lui Dumnezeu după har şi români, urmași ai daci- 
lor, iar mai apoi ai țăranilor, după trup. Țăranii români care 
purtau haina preoţiei universale și care cunoșteau toate 
tainele universului, aşa cum frumos spunea regretatul 
Sorin Apan la Oașa in 2012” 

„Să fie modele pentru tineri și pentru cei din jurul lor” 

„Mai multă viaţă, putere şi voiciune în mărturisire și 
exprimare. Timorarea lăsaţi-o la o parte, nu o confundați 
cu smerenia!” 

„Să ducă mai departe ASCOR” 

„Să fie oameni de ispravă, să privească cu dragoste la 
cei din jurul lor, pentru că altfel ar pierde nişte zâmbete!” 

„Să exprime în mod firesc, cu entuziasmul speci- 
fic tinereţii, chipul omului viu cu tot ceea ce ține de 
frumuseţea comuniunii întru Hristos” 

„Să fie vii într-o lume pestriță” 

„Raportaţi mereu la Hristos, însă adaptaţi la societa- 
tea de azi. Vă doresc să fiți copii cu sufletul şi să trăiţi ca 
o familie creștină” 

„AŞ vrea să-i văd mai luptători” 


Î: Cum aţi trăi studenţia în ASCOR cu cunoștințele pe 
care le aveţi în prezent? 

R: „Aş insista mai mult pe rugăciune, comunicare şi 
osteneala pentru studiu, pentru depășirea de sine pe 
toate planurile” 

„Probabil că o minte mai matură mi-ar permite să fiu 
mai eficient. În schimb, nu sunt sigur că mai am percep- 
tivitatea de la acea vârstă.” 

pe, E P y ” 

„Cu îndrăzneala biruinţei întru Hristos.” 

„Cu mult mai multe activităţi și mai multă bucurie” 

„l-aş da mai multă importanţă!” 

„Cu siguranţă altfel. Nu știu cum. Însă aş încerca să 
profit mai mult de entuziazmul specific vârstei.” 

„Tot aşa cum am trăit-o și atunci.” 

„Aş dedica mai mult timp întâlnirilor de la ASCOR, 
rugăciunii în comun, pelerinajelor și activităţilor de bine- 
facere. 


Î: Cum a continuat viața după studenţia în ASCOR? 

R: „Viaţa trebuie să-și continue firescul ei, dar fupă 
ASCOR trebuie să rămâi mărturisitor la locul de muncă." 

„Dacă atunci am căutat prieteni și i-am găsit, acum 
cred că Dumnezeu ne pune în anumite locuri pentru a 
găsi noi prieteni sau noi trăitori în Hristos.” 

„Dacă înainte eram împotriva Bisericii, nu îmi iubeam 
ţara şi eram un ecumenist penibil, acum L-am găsit pe 
Dumnezeu, mă minunează ortodoxia și îmi iubesc la 
nebunie țara și neamul” 

„Se simte şi se observă rânduiala lui Dumnezeu în 
viaţa fiecărui tânăr ce trece prin ASCOR. Îi este mai uşor 
în viaţă. Este mai pregătit.” 

„Poate nu aşa cum mi-aș fi dorit, dar îi dau slavă lui 
Dumnezeu pentru toate!” 

„Încercând să păstrez ce am primit şi să transmit mai 
departe bucuria” 

"Am rămas în familia ASCOR, continuâd să fiu împre- 
ună cu cei care au format și formează ASCOR-ul” 


O zi de sărbătoare 


„Credeţi în prietenie?” 

„Da, din toate puterile. 

„Rămâne ea în veșnicie?” 

„Da” 

lată un scurt dialog înte părintele Teofil Părăian şi 
tineri și care rezumă cel mai bine ce înseamnă familia 
ce a împlinit anul acesta 25 de ani de comuniune întru 
Hristos. lar noi, ca membrii vrednici ce încercăm să fim, 
ne-am zis :„Ce bucurie ar fi ca toți ascoriștii, vechi și noi, 
să mulțumească împreună Domnului pentru minunea 
aceasta care este ASCOR!” 

lată-ne, deci, într-o frumoasă zi de toamnă, adunaţi 
cu mic, cu mare, pentru a participa la Sfânta Liturghie 
săvârşită la Catedrala din Timișoara. Și nu oricum, ci 
îmbrăcaţi în straiele străbunilor noștrii și cântând împre- 
ună, pe varianta de muzică psaltică, răspunsurile liturgice. 
Cu suflete pline de o bucurie copilărească și glasuri mai 
limpezi și mai curate. Deoarece Hristos este în mijlocul 
nostru, în inimile noastre și este Cel fără de care ASCOR-ul 
nu ar fi împlinit un sfert de veac de existenţă. "Cine este 
Dumnezeu mai mare decât Dumnezeul nostru?” 


După o agapă și multe îmbrăţișări, saluturi și 
cunoștințe noi şi nu prea, cu toţii ne-am adunat să dis- 
cutăm despre ASCOR: cum a început, ce a fost și ce este 
și, mai ales, cine sunt oamenii care îi dau viață. Cuvinte 
înțelepte, povești despre cum au descoperit ASCOR- 
ul (ex: părintele Pantelimon de la Oașa a nimerit din 
greșeală la o agapă organizată de o ascoristă) şi ce a 
fost şi este el pentru noi. 

Spune cineva că în ASCOR se formează prietenii? Dar 
ce fel de prietenii? Din acelea în care cu toţii devenim frați 
şi surori, o adevărată familie, și care durează în timp, de 
parcă trecerea anilor nu înseamnă nimic. De parcă de- 
abia ieri tinerii de acum 10 ani şi-au spus„Doamne ajută” 
când au terminat rugăciunea de seară facută împreună, 
iar azi simt că nimic nu s-a schimbat între ei, aceași bucu- 
rie nemăsurată a întâlnirii stăpânindu-le inimile. 

"Chipul nostru nu este pentru noi, ci pentru ceilalți” 

Frate, ajută-mă să duc cărţile astea la..... 

Soră, avem de lipit niște afişe. Hai să facem aceasta 
împreună. 

Fraţilor, mâine după liturghie, agapă la mine în 
cameră, la cămin! 

Oricât de mărunt, de greu sau de fericit este lucrul, 
atunci când îl facem împreună și în același duh, bucuria 
se revarsă din noi, iar legăturile ce ne unesc unii de alţii 
devin şi mai puternice. Familia ASCOR este una atât de 
strâns legată, încât timpul și distanța nu contează. lar 
dacă ascorişti vechi şi noi s-au adunat să celebreze ziua 
acestei familii, cu toţii au simţit același spirit curgând și 
umplând sufletele celorlalți. 

"Doamne, învredniceşte-mă să fiu unealtă în mâna 
Ta!” 

ASCOR-ul s-a născut din nimic, la iniţiativa unortineri 
și a lui Dumnezeu. Căci fără EI, tot nimic ar fi rămas. lar 
acești tineri au luptat din toate puterile pentru ca tinerii 
de azi şi cei viitori să aibă o familie plină de iubire alături 
de ei, atunci când sunt departe de familia de acasă. Jertfa 
fiecărei generaţii de ascoriști se adună în cer și se revarsă 
peste cele viitoare, fiind o sursă de putere ce cu greu va 
seca, căci tinerii care trăiesc împreună întru Hristos, vor 
fi mereu tineri. 

Odată cu trecerea anilor, s-au format tradiţii în 
ASCOR: taberele de la Poșaga și apoi de la Oașa și Găbud, 
conferințele cu părintele Teofil Părăian și cu mulți alți 
părinţi, serile de rugăciune de la bisericuţa Mitropoliei. 
Toate au devenit parte din ASCOR, la fel și tinerii plini 
de entuziasm care fac familia aceasta să înflorească și 
datorită cărora azi avem ce sărbătorii. 

Toţi ascoriştii se bucură, toți mulțumesc lui Dumne- 
zeu, toţi împreună sunt și împreună spun: La Mulţi Ani, 
ASCOR! 

„Să nu fie ceva de rând faptul că sunteţi din ASCOR. 
ASCOR-ul are meritul lui. Ţineţi la el” — Părintele Teofil 
Părăian. 

UNDE-S DOI, PUTEREA CREȘTE 


Am fost încă de mic copil ghidată pe cărarea orto- 
doxiei de oameni care, prin perseverenţa, statornicia 
şi lejeritatea cuprinse în firea lor de creştini, au devenit 
pentru mine modele de urmat. Am încercat mereu să 
stau aproape, să fiu prin preajma lor, să mă implic în toate 
activităţile desfășurate de ei, doar pentru a prelua și a-mi 
impregna în minte și în inimă anumite valori, care să mă 
aducă, treptat, tot mai aproape de adevăratul model spre 
care ar trebui să tindem - lisus Hristos. 

Se întâmplă totuși să mai şi creștem, să privim spre 
alte orizonturi... și să descoperim alte posibile modele. 
Dar, în același timp, se poate întâmpla să treci printr- 
o perioadă în care împrejurările să îţi blocheze acce- 
sul către acele persoane care să îţi împărtășească din 
experienţa lor. O fi ăsta un moment de cumpănă ca să 
îți dai seama cât de bine ţi-ai însușit toate învățăturile 
de până acum și să te testezi dacă poţi să faci faţă ori 
doar o perioadă de tranziţie care îți impune să fii puţin 
singur, să descoperi tot ce au clădit în tine sfaturile altor 
oameni? Aceasta e o întrebare la care fiecare ar trebui să 
răspundă la unison cu inima lui. 

Eu, spre exemplu, am trecut printr-un asemenea 
moment, prin această etapă a maturizării, aş putea spune, 
în care căutam continuu, dar nu dibuiam vreun rezultat. 
Era un joc al prea multelor lacăte și prea puţinelor chei. 


CRISTINA B. 
Însă, paradoxul este faptul că răspunsul a prins contur 
în timp, nu dintr-odata. Am decis să merg la mai multe 
conferințe organizate de A.S.C.O.R. Timişoara, unde, pe 
lângă faptul că am reînceput să primesc lecţii noi des- 
pre ce înseamnă cu adevărat să fii ortodox, am observat 
mereu un grup detineri implicați și dedicați, cu prezenţă 
de spirit extrem de vizibilă, care reușeau să poarte cu 
mândrie "ecusonul" de " drept creștin ". Părea așa de fru- 
mos scrisă povestea grupului lor. 

Ei bine, dacă curiozitatea mea căpătase "glas", am înce- 
put să le urmăresc activitatea, să fiu atentă la anunţurile 
făcute de ei și să mă alimentez cu speranţă că într-o zi 
mă voi putea număra printre ascoriștii timişoreni. A venit 
şi ziua aceea, când, pentru prima dată i-am întâlnit pe 
câţiva și, față-n față, am putut purta o discuţie care m-a 
făcut deja să mă simt întegrată. Când gazda te primeşte 
cu atâta căldură și bunăvoință, cum ai putea să nu treci 
pragul? 

Faptul că am dat de oameni calzi, cu zâmbetul pe 
buze și în inimă, cu sfaturi alese și cu Hristos în mijlocul 
lor... aceasta este experiența mea în cadrul A.S.C.O.R. 
de până acum. Unde-s doi, puterea crește, dar unde-i 
ASCOR, tânărul ori "tânărul mai în vârstă" izbutește... nu 
în altceva, decât în a-L mărturisi pe lisus Hristos. 

BIBLIA ÎN VIAŢA NOASTRĂ 


Pe data de 13 noiembrie este sărbătorită Ziua Inter- 
naţională a Bibliei. Această zi a fost stabilită de Sfântul 
Sinod al Bisericii Ortodoxe Române pentru prima dată 
în anul 2006 și coincide în calendarul ortodox cu pome- 
nirea Sfântului loan Gură de Aur. 

Anul acesta , cu ocazia acestei sărbători extraordinare, 
eu am avut deosebita plăcere de a participa la o activitate 
în cadrul muzeului Catedralei Mitropolitane din Timi- 
şoara la invitaţia doamnei Alina Florei, profesoară a Cole- 
giului Naţional, Constantin Diaconovici Loga”-Timișoara. 

Acolo, împreună cu ceilalţi elevi participanţi am fost 
întâmpinați de profesori dar și de reprezentanţi ai Bise- 
ricii. Am avut permisiunea de a vizita muzeul Catedra- 
lei, muzeu care adăpostește numeroase icoane, cărţi, și 
obiecte religioase. Urmând ca apoi să nefie prezentată o 
colecţie extraordinară de cărţi bisericești, provenite din 
diferite ţări și scrise în diverse limbi, cum ar fi franceza , 
maghiara, rusa și multe altele. Din acestă colecţie încân- 
tătoare a făcut parte și “cea mai mică Biblie din lume”, 
acesta stârnindu-mi cel mai mult interesul deoarece a 

fost pentru prima dată când am avut ocazia să văd ceva 
atât de inedit şi original. 

Un alt lucru care m-a impresionat foarte mult a fost 
discursul ţinut de gazdele evenimentului, care a dezbă- 
tut importanţa citirii Bibliei, dar și importanţa credinţei 
în general , precum și prezentarea unor fragmente din 
Biblie. Modul de redare a ideiilor a fost, după părerea 
mea, foarte inspirat, pentru că a reușit să capteze atenţia 
tuturor prin sinceriate şi autenticitate. 

În opinia mea, activitate a fost extrem de bine organi- 
zată și foarte interesantă datorită prezentării transpuse 
într-un mod acaparator dar și al locației foarte bine 
aleasă, participanţii ajungând astfel într-o altă lume, 
o lume a trecutului creștin. De asemenea, acest eveni- 
ment a fost un bun prilej de a le dezvălui tinerilor mai 
multe depre religie , în acest fel apropiindu-i mai mult 
de Dumnezeu. 

Personal, cred că, Ziua Internaţională a Bibliei este o 
sărbătoare foarte importantă, deoarece Biblia este un 
element esenţial care asigură continuitatea creștinis- 
mului și oferă oameniilor nenumărate învățături. Motiv 
pentru care, le recomand tuturor să citească Biblia și să 
urmeze drumurile lui Dumnezeu, presărate cu o iubire 
veşnică. 

Consider că, acest eveniment deosebit la care am par- 
ticipat în cadrul muzeului Catedralei Mitropolitane din 
Timişoara cu ocazia Zilei Internaţionale a Bibliei trebuie 
susţinut și în viitor pentru că le oferă oamenilor nume- 
roase informaţii despre creştinism şi credinţă. În același 
timp, organizatorii evenimentului merită toate laudele 
pentru străduinţa, implicarea și devotamentul de care 
au dat dovadă. 

Mă bucur extrem de mult că am avut posibilitatea să iau 
parte la o astfel de activitate, deoarece prin prisma acesteia 
am învăţat să privesc diferit religia și învăţăturile biblice. 

Îmi doresc ca în viitor să mai particip la evenimente 
asemănătoare cu ocazia acestei sărbători a Bibliei și le 
recomand tuturor să facă la fel, pentru că o experienţă 
ca aceasta îţi poate schimba modul de gândire sau chiar 
stilul de viaţă. 

În încheiere, aş dori le mulţumesc tuturor cadrelor 
didactice, reprezentanţilor Bisericii, dar și elevilor împre- 
ună cu care am luat parte la acest eveniment remarcabil 
şi plin de însemnătate. 

EXPOZIŢIE DE BIBLII, LA TIMIŞOARA 


În cadrul proiectului „Ziua Internaţională a Bibliei”, a 
avut loc o expoziţie de Biblii în Sala Muzeului Catedralei 
Mitropolitane din Timișoara. Acest proiect a fost organizat 
în parteneriat cu Colegiul Naţional „C.D. Loga” și Colegiul 
Tehnic „lon Mincu”, coordonatorul activităţilor fiind 
profesorul Marius C. Cimpoae. 

Joi, 12 noiembrie 2015, începând cu orele 12:00 au 
putut fi observate exponatele constând din diferite 
traduceri ale Bibliei în limbile română, engleză, franceză, 
japoneză, coreeană, arabă, Biblia zuluşilor din Africa de 
Sud și multe altele. Majoritatea Bibliilor expuse fac parte 
din colecţia personală a pastorului lonel Tuţac, care a fost 
invitatul special al acestui eveniment. 

Pentru început vreau să menţionez că la vederea celei 
mai mici Biblii din lume întreaga sală a rămas uimită și 
fără cuvinte. Această Biblie, după cum a fost explicat de 
teologul lonel Tuţac, poate fi citită doar la microscop și 
„conţine toate cele 66 de cărţi ale Sfintelor Scripturi, are 
1245 de pagini şi 773.746 de versete”. 

A doua vedetă a acestui eveniment a fost cea mai 
veche Biblie tradusă în limba română care, consider eu, 
este un motiv de mândrie, căci valorifică moștenirea 
românilor. Îi mulţumesc colecţionarului lonel Ţuţac 
pentru că ne-a pus la dispoziţie aceste Biblii și ne-a dat 
libertatea de a le răsfoi. 

Din experienţa mea personală pot spune că au existat 
multe aspecte ale expoziţiei care m-au impresionat. Unele 

dintre acestea au fost citirea în limba rusă și maghiară a 
unor versete din Biblie. Deși nu vorbesc niciuna dintre 
aceste limbi, am fost impresionată de diversitatea limbilor 
lumii și de diferenţa lor faţă de română. Faptul că Biblia a 
fost tradusă integral în 518 limbi, iar porţiuni ale acesteia în 
1.005 este foarte impresionant, în condiţiile în care, la ora 
actuală, în lume se vorbesc peste 6.830 de limbi și dialecte. 

Faptul că expoziţia a avut loc în Sala Muzeului 
Catedralei Mitropolitane a fost de asemenea un aspect 
important, cred eu, deoarece prezenţa machetelor, 
icoanelor și Bibliilor au dat un aer vechi și tradiţional 
expoziţiei. Vizitatorii au putut simţi, fiind înconjurați 
de atât de multă istorie, cât de impresionantă a fost 
expoziţia. 

La finalul expoziţiei doi dintre colegii mei de clasă, 
Deian Berar şi Sebastian Vancu, au proiectat un film cu 
subiect religios pentru divertismentul vizitatorilor și 
organizatorilor, care au fost plăcut surprinși. Consider că 
acel film a fost potrivit pentru eveniment și le mulţumesc 
colegilor pentru treaba bine facută. 

În încheiere aş dori să le muţumesc profesorilor 
coordonatori Marius C. Cimpoae din cadrul Colegiului 
Tehnic „lon Mincu”, Alina Florei și lonuţ Mura din cadrul 
Colegiului Naţional „C.D. Loga” și încă o dată pastorului 
colecţionar lonel Tuţac, fără de care expoziţia nu ar fi 
fost la fel. 

Asta-i casa ta 


Asta-i casa ta creştine! 
Oricât tu azi vei sta în ea, 
Să nu pleci ochii de rușine, 
De ce-ai lăsat în urma ta. 


De-ai vrut să faci și n-ai putut, 
Măcar respectă ce-ai făcut. 
Curat tu lasă-n urma ta, 

Aşa precum și tu ai vrea. 


Respectă tot ce e frumos, 
Plăcut să fii tu lui Hristos, 
Fii mulţumit de fapta ta 

Și zâmbitor când vei pleca. 


STEFAN BORȘ 


Ce grea durere 


Toate lucrurile frumoase, lucruri bune 
Vrednice, care erau cândva atât de curate 
Puternice de neînlăturat 

Acum parcă le transformase 

Un vânt puternic în întuneric. 


Mai iese soarele câteodată 

Pe urmă iar se întunecă 

La fel ca oamenii din timpurile astea 
Trăim în întuneric permanent 

Nu vedem lumina vieţii adevărate 
Ba chiar mai mult. 


Condamnăm pe Dumnezeu 

Deşi nu El face toate astea 

Tot noi oamenii uităm de El 

Dumnezeu ne ajută și este cu noi 

Dacă ne rugăm curat, o rugăciune din suflet. 


Noi ne-am îndepărtat de El 
De ce nu-L simţim așa cum ne învaţă Biblia? 
lubirea și dragostea ne fac mai puternici 
Să ne iubim unii pe alţii. 
ANA VELICI 


Lista lui Dumnezeu 


Ne-ntrecem toţi, 

Să fim trecuţi pe liste — 

Pe primele poziţii. 

Toţi am vrea să fim — 

Uităm atât de des de-o altă listă; 


Ce urcă pe o scară nevăzută 
În cer... la Dumnezeu. 


Ne-mpingem veșnic 
Să ajungem primii, 
Cât de grozavi suntem 
Noi, fire de nisip? 


Ca fariseii strângem laude albastre. 
Și doar cu ele noi întruna ne fălim 
Ne-ntrecem toți. 

Să fim trecuţi pe liste 

Pe primele poziţii, 

Toţi am vrea să fim 

Uităm atât de des atâtea... 


Ce trist e totul, 
Şi pustiu... 


CARMEN JUTEA-GIBOI 


Veșnicia am 
aflat-o-n sat 


O căsuţă și un geamantan 

Îmi revin în gând, şi-un drum de ţară, 
Preoţia mea, în primul an 

A-nceput în prag de primăvară. 


M-a întâmpinat un bun sătean 
În iţari cu un cojoc pe umeri, 
Cu căciulă neagră de-astrahan, 
Veşniciei, anii nu îi numeri. 


Veșnicia am aflat-o-n sat, 
În sătenii care m-au primit, 
În Cuvântul vieţii înviat 

În adânc de suflete, slăvit. 


Preot COSTICĂ MOROIANU 

Mereu alături, pe 
drumul de lumină 


Și oamenii ca frunzele se duc, 

În prag de toamnă spre cer găsesc cărarea 

În urma lor rămâne durerea şi-ntristarea, 

Din prieteni își tot pierde mereu bătrânul nuc. 


Se duc creştinii pe drumul de lumină, 
l-aşteaptă Domnul, în marea Lui grădină! 
Se duc creştinii, sperând întru iertare, 
Cerând pentru păcate cerească îndurare. 


În viaţă cazi mereu şi te ridici, 

Calci și pe iarba moale, dar calci și pe urzici. 
Eşti bun adesea, dar alteori ești rău, 

La dreapta judecată e-acum sufletul tău. 


Ne iartă Doamne, sloboade îndurare 
Şi-ascultă-ne mereu și ruga de iertare, 
Când drumul îl greşim, luaţi fiind de val, 
Eşti salvatorul nostru, ne-aduci iarăşi la mal. 


Ne iartă Doamne, nu ne lăsa pierduţi, 
DoarTu ne poţi da aripi, când noi suntem căzuţi. 
Când simplă pâlpâire-i flacăra credinţei, 
Doar Tu trezești în noi puterea biruinţei. 


Ajută-ne în viață, mergând cum se cuvine, 
Să nu greşim cărarea ce duce înspre Tine! 
Păcatul când în drum ne iese mișelește 

Cu flacăra credinţei, Părinte îl stârpeşte. 


FLORICA IACOB 


Câte griji nu are o 
mamă 


Cât nu plânge o mamă pentru prunc, 
Încât şi noaptea i se preface în zi, 
Clipe ce par ani doar pentru a păzi, 
Odorul nestemat și scump. 


Cât nu plânge o mamă care, 

Îşi vede puiul tremurând, fierbinte 
Neștiind ce are, de e bolnav, ce simte, 
Simţindu-și sufletul cuprins de disperare. 


Câte griji nu are o mamă, 
Câte gânduri, câte nevoi 
Câte zile nu întreabă, 

-Ce mai pot face pentru voi? 


Cât nu suferă ea sărmana, 

Când copiii îi vor săruta obrazul 
Luându-și rămas bun adâncindu-i rana, 
Uitându-i parcă jertfa, dăruirea și necazul. 


Câte nu a simţit mama noastră, 
Creionându-ne în timp viitorul 
Câte griji nu o mai poartă, 
Astâmpărându-și din privire dorul. 


Preot CONSTANTIN MILIN 


Măicuţa Domnului 


Fie noapte, fie zi, 

Măicuţa mă însoțește, 
Maica Domnului cea bună, 
Viaţa mea o ocroteşte. 


Că dacă n-ar fi Măicuţa 
Tare singur m-aş simți, 

Şi ce eu aș lucra noaptea, 
Ziua tot s-ar risipi. 


Dar cu ajutorul ei, 

Viaţa mea se odihnește, 
Lucrul binecuvântează, 
Maica de sus mă iubește. 


Rămâi cu noi Măicuţă bună 
Dă-ne ajutorul tău 


Fii ocrotitoarea noastră 
Si ne fereşte de cel rău. 


Preot IOAN VASILE CHEREGI 

ACTUALITATEA BISERICEASCĂ 


Vizită în Eparhia Aradului. Duminică 1 noiembrie, 
la invitaţia  Înaltpreasfinţitului Părinte Timotei, 
Arhiepiscopul Aradului, Înaltpreasfinţitul Părinte loan, 
Arhiepiscopul Timișoarei și Mitropolitul Banatului, 
a fost prezent în mijlocul credincioșilor din parohia 
arădeană Sântana II. Cei doi ierarhi bănăţeni au oficiat 
cu acest prilej slujba de târnosire a bisericii parohiale 
cu hramul „Sfânta Treime”. După târnosirea locașului 
de cult, soborul slujitorilor a săvârşit Sfânta Liturghie 
în biserica nou târnosită. În cuvântul de învăţătură IPS 
loan a făcut referire la pericopa duminicii a 22-a după 
Rusalii, a bogatului nemilostiv și a săracului Lazăr. La 
sfârşitul cuvântului, Înaltpreasfinția Sa a mulţumit 
Înaltpreasfinţitului Arhiepiscop Timotei pentru invitaţia 
adresată și a felicitat pe pr. loan Crainic și pe toți 
credincioșii parohiei Sântana II pentru impresionanta 
biserică ridicată şi închinată Sfintei Treimi. La sfintele 
slujbe a participat un număr impresionant de credincioși 
de toate vârstele care au trecut prin Sfântul Altar, pentru 
a săruta Sfânta Masă, Sfânta Evanghelie şi Sfânta Cruce. 
În cuvântul său, părintele paroh loan Crainic a mulţumit 
ierarhilor, preoţilor, credincioșilor, oficialităților prezente 
şi tuturor celor ce s-au ostenit vreme de zece ani cu 
ridicarea sfântului locaş. 


Rugăciune pentru victimele din clubul Colectiv. 
La încheierea celor trei zile de doliu naţional pentru 
victimele tragediei din clubul Colectiv din Bucureşti, 
Înaltpreasfinţitul Părinte loan, Arhiepiscopul Timişoarei 
și Mitropolitul Banatului, a oficiat luni 2 noiembrie 
la Catedrala mitropolitană din Timişoara o slujbă de 
pomenire pentru tinerii trecuţi la Domnul în noaptea 
de 30 spre 31 octombrie a.c. 

Înaltpreasfinţia Sa a săvârşit slujba parastasului 
înconjurat de un numeros sobor de preoţi și diaconi, în 
prezenţa a zeci de tineri, studenți ai Facultăţii de Litere, 
Istorie și Teologie și elevi ai claselor de Teologie de la 
Liceul Pedagogic „Carmen Sylva” din Timişoara, preoți, 
profesori și credincioşi timişoreni. 

Cu acest prilej, Mitropolitul Banatului a adresat și 
un cuvânt de învățătură pentru tineri, îndemnându-i 
să se apropie cu credinţă și cu dragoste de Dumnezeu, 


Părintele nostru cel Ceresc, urmând sfatul Mântuitorului 
Hristos: „Căutaţi mai întâi Împărăţia lui Dumnezeu și 
dreptatea Lui şi toate acestea se vor adăuga vouă!” 


Comunicat 

Moşii de toamnă - 7 noiembrie 2015 

Întru această zi facem pomenirea celor adormiţi şi a 
tinerilor care au pierit de moarte năprasnică la București 
(30 octombrie) 

În conformitate cu misiunea încredinţată de Înteme- 
ietorul ei, lisus Hristos Mântuitorul, Biserica este prezentă 
și asistă, cu harul și cu binecuvântarea sa, pe om, în toate 
împrejurările mai importante ale vieţii lui, de la leagăn 
până la mormânt. Astfel, Biserica nu-i uită pe cei plecaţi 
la viaţa cerească, ci îi pomenește în cadrul cultului divin 
public, rugându-se și mijlocind pentru iertarea păcatelor, 
pentru odihna și fericirea sufletelor lor în lumea cealaltă. 

Întrucât, sâmbătă, 7 noiembrie se împlinesc 9 zile de 
la tragedia întâmplată în clubul,Colectiv” din București, 
toţi preoţii eparhiei noastre vor pomeni, în cadrul paras- 
taselor oficiate la catedrala mitropolitană, în bisericile 
parohiale și mănăstirești, pe acești tineri ai neamului 
nostru, ca Domnul Dumnezeu să-i învrednicească de 
părtășia cu cele nouă cete îngerești și cu cele nouă cete 
ale sfinţilor. 

Pomenește-i, Doamne, pe toţi cei adormiţi întru împă- 
răţia Ta! 

+ loan 
Arhiepiscop și Mitropolit 


Examen pentru obţinerea gradelor în preoţie. 
Mitropolia Banatului, în colaborare cu Facultatea de 
Litere, Istorie și Teologie a Universităţii de Vest din Timi- 
şoara, în calitate de Centru de perfecţionare aprobat de 
Sfântul Sinod, a organizat joi 5 noiembrie, examenul de 
susţinere a lucrărilor pentru obţinerea gradului profesio- 
nal | în preoţie şi totodată, colocviul de admitere la gradul 
| în preoţie pentru clericii din cele trei eparhii sufragane, 
respectiv: Arhiepiscopia Timișoarei, Arhiepiscopia Ara- 
dului și Episcopia Caransebeșului. 

Evenimentul s-a desfăşurat în sala de festivi- 
tăţi a Centrului eparhial din Timișoara, în prezenţa 
Înaltpreasfinţitului Părinte loan, Arhiepiscopul Timişoarei 
și Mitropolitul Banatului și a Preasfinţitului Paisie Lugoja- 
nul, Episcop- vicar al Arhiepiscopiei Timișoarei. Comisia 
de examinare a fost alcătuită din profesori de la departa- 
mentul de Teologie al Facultăţii de Litere, Istorie și Teolo- 
gie din cadrul Universităţii de Vest Timișoara. Prezentăm 
în cele de mai joi lista clericilor din eparhia Timișoarei, 
care au promovat examenul și tema lucrării susținute: 


Nume şi prenume Parohia Tema lucrării 
Bila tatici Bi ii mis Contribuţii bănăţene la dezvoltarea și afirmarea 
ji Teologiei Ortodoxe. Evenimente și personalităţi 
Astld. Eugen Ovidiu sara z Arta cântului vocal în spiritualitatea ortodoxă 
Goanţă mitropolitană 
SSE Principii de interpretare a Sfintei Scripturi în lucrarea 
ir sei a Sa Timişoara Zona - Fă popi A : , 
Pr. Cristian Răduică > Răspunsuri către Talasie Libianul a Sfântului Maxim 
Tipografilor puii 
Mărturisitorul 
Pr. Victor Sava Margina Credinţă și mărturisire în parohia Margina 
Pr. Emanuel loan Ciusa Bichigi Monahismul, temei major al spiritualităţii românești 
Piyiaiu MilaiiCicac Utvin Dogma Trinitară în lumina imnologiei liturgice a 
penticostalului 
Pr, Paul Cosmin losivuţ lovi Aspecte pastoral-misionare și omiletico-catehetice în 
parohia Lovrin 
: Spiritualitate şi misiune în opera 
dili d tata Supl părintelui Dumitru Stăniloae 
i i i Duhovnicie și duhovnici în Ortodoxia românească: 
Pr. Daniel Gabriel Otescu Belinţ parintele. Avcaria Raeă 
NE : Învățătura despre Maica Domnului în 
EX Ciaitali= tone lenea Susa imnologia liturgică a octoihului 
Pr. Valer Nicolae Cioica Periam ludaismul și creştinismul, cele două mari religii revelate 
Pr. Tiberiu Mihai Benescu Peciu Nou De la despătimire la unirea cu Dumnezeu 
Pr. lonuţ-Ciprian Boșca Banloc Dimensiunea sfinţeniei în Ortodoxie 
. i . . Pastoraţia în Biserica Bănăţeană reflectată 
Pr. Valentin Marian Bugariu Birda îprOrada A (a DanoieSI A fetectAsa 
în presa bisericească 
Dumbrăviţa Parohia Ortodoxă Română Dumbrăviţa. 
Pr. Achim Vasile Baboş Studiu administrativ - bisericesc 
. Ş Mântuirea și realizarea ei în iudaism, 
Pr. Florin lon Florescu Drinova Ai 8) . 
creștinism și islamism 
A : Aportul Sfintele Taine în întărirea vieţii duhovnicești 
Pr. Georgel Jilavu Surducu Mic i Se Alea viei GUIOVIIER Ul 
parohiei 
ii ofia Aciial iei iamasăti Păru Reminiscenţe daco-romane în concepţia despre 
moarte la români 
Pr. Aurelian Milă Recaș II Familia creștină în faţa provocărilor contemporane 

Vizită pastorală la Silagiu. Înaltpreasfinţitul Părinte 
loan, Arhiepiscopul Timișoarei și Mitropolitul Banatului, 
a efectuat în ziua de 8 noiembrie, o vizită pastorală în 
Parohia Silagiu din Protopopiatul Lugoj, cu prilejul ani- 
versării a 40 de ani de slujire vrednică a preotului paroh 
Gheorghe Luminosu în mijlocul credincioșilor de aici. 

Chiriarhul a participat la Sfânta și Dumnezeiasca Litur- 
ghie oficiată de soborul slujitorilor în biserica parohială 
cu hramul, Înălțarea Domnului”, construită în anul 1835. 
La slujbă au luat parte numeroși credincioși, între care 
mulţi copii îmbrăcaţi în port popular, oficialități centrale 
şi locale, invitaţi din alte localități din zonă și apropiați 
ai părintelui paroh, ce au dorit să-l felicite cu prilejul fru- 
moasei aniversări. 


Binecuvântarea lucrărilor la biserica din lecea 
Mare. În după amiaza zilei de duminică, 8 noiembrie, 
de sărbătoarea Sf. Arhangheli Mihail şi Gavriil, Înalt- 
preasfinţitul Părinte Mitropolit loan al Banatului a bine- 
cuvântat lucrările de consolidare și reparaţii capitale 
exterioare precum și lumănărarul nou ridicat la bise- 
rica parohială „Sf. Arhangheli Mihail şi Gavriil” din lecea 
Mare, Protopopiatul Sânnicolau Mare. 

Chiriarhul a sosit la biserica pregătită de sărbătoare, 
ce-și are şi hramul în această zi, la orele 17:00, fiind 
întâmpinat, după datină, de un număr mare decredincioși 
din parohie, de la copiii frumos îmbrăcaţi în haine 
naţionale și până la bătrânii cu pletele ninse și îmbrăcaţi 
în frumosul port naţional, port purtat de altfel și de câţiva 
din studenţii de la ASCOR Timişoara. În soborul de nouă 
preoţi s-au aflat părintele protopop Gheorghe Sutac și 
preotul paroh Marius Gabriel Podereu. De asemenea, au 
fost prezenţi și dl. Sorin Drăgan, viceprimarul localităţii, 
împreună cu reprezentanţi din Consiliul Local și membrii 
Consiliului Parohial și nu în ultimul rând dl. ing. Dragoș 
Cutean, directorul firmei executante. 

În cuvântul de întâmpinare, părintele protopop a pre- 
zentat un scurt istoric al parohiei, arătând că la lecea 
Mare, despre o comunitate ortodoxă română se poate 
vorbi doar din anul 1945, până atunci și aceasta, ca de 
altfel majoritatea localităţilor din această zonă, fiind 
populată în majoritate cu etnici germani, de religie 


romano-catolică. La început, cu un număr mic de cre- 
dincioși, parohia înfiinţată în anul 1945 își oficia cultul 
religios în câte una din încăperile imobilului pe care îl 
avea în proprietate, biserica parohială în această formă 
fiind construită și amenajată în anii 1981-1984 de către 
preotul Adrian Stratulat, actualmente pensionar, stabilit 
în Timișoara, care o păstorește timp de 42 de ani, respec- 
tiv între anii 1965-2007. 


N 
(9 N 


Sfinţirea crucii noii biserici din Recaș. În după-amiaza 
zilei de miercuri, 11 noiembrie a.c., Înaltpreasfinţitul Părinte 
loan - Mitropolitul Banatului, la invitaţia preotului paroh 
Aurelian Milă, de la parohia Recaș II, din protopopiatul 
Timișora |, a efectuat ovizită pastorală prilejuită de sfințirea 
crucii ce a fost așezată pe cupola principală a bisericii. Chi- 
riarhul a fost întâmpinat de un grup de elevi îmbrăcaţi în 
port tradițional și numeros și credincioși, alături de părintele 
protopop Mircea Szilagyi, dimpreună cu parohul bisericii 
şi preoţii de la parohiile învecinate. După săvârșirea slujbei 
Aghiasmei Mici și citirea rugăciunilor după rânduială, crucea 
a fost aşezată pe turla bisericii. Toţi cei prezenţi au avut 
posibilitatea de a se închina și săruta Sfânta Cruce. Părintele 
Mitropolit loan, în cuvântul adresat, a evidenţiat importanţa 
cinstirii sfintei Cruci, precum și momentul unic al aşezării 
ei pe cupola bisericii, semn al binecuvântării divine și al 
încununării eforturilor conjugate ale comunităţii locale de 
a sprijinii ridicarea lăcașului de cult. 


Aniversarea zilei nașterii Chiriarhului eparhiei. 
La data de 14 noiembrie, Înaltpreasfinţitul Părinte 
loan, Arhiepiscopul Timișoarei și Mitropolitul Bana- 
tului, şi-a aniversează ziua de naștere. Cu acest prilej, 
Preasfinţitul Părinte Paisie Lugojanul, Episcop-vicar 
al Arhiepiscopiei Timișoarei, împreun că cu membrii 
Permanenţei Consiliului eparhial, protopopii epar- 
hiei, clericii Catedralei Mitropolitane din Timișoara şi 
colaboratorii Centrului eparhial au adresat Părintelui 
Mitropolit alese felicitări și simţăminte de prețuire, de 
dragoste filială, precum și sincere urări de sănătate, 
putere de muncă și ajutor de la Bunul Dumnezeu în 
nobila misiune de arhipăstor al clericilor, monahilor 
şi credincioșilor bănăţeni. 

În data 12 noiembrie, Înaltpreasfinţitul Părinte Mitropo- 
lit loan a oferit o recepție la Reşedinţa mitropolitană pentru 
toți colaboratorii Înaltpreasfinţiei Sale, în cadrul căreia le-a 
mulțumit pentru frumoasele urări de sănătate, încredințându-i 
de toată dragostea și prețuirea sa părintească. 

Cu această ocazie, pr. lonel Popescu, vicar eparhial, a 
rostit un cuvânt de felicitare pentru Înstâistătătorul Bana- 
tului, în care a evidenţiat bogata activitate desfăşurată 
«cu timp și fără timp» în cele 11 luni de la instalarea sa în 
demnitatea de arhipăstor al Bisericii din Banat. 


Aula Bibliotecii Centrale Universitare din Timişoara a 
găzduit sâmbătă 14 noiembrie simpozionul internaţional 
de Teologie cu titlul„Două decenii de învățământ teolo- 
gic, la Timişoara”. Evenimentul a fost dedicat aniversării 
Departamentului de Teologie din cadrul Facultăţii de 
Litere, Istorie şi Teologie de la Universitatea de Vest din 
Timişoara. 

La simpozion au luat parte profesori de la mai multe 
facultăţi de Teologie din ţară, reprezentanţi ai Universităţii 
de Vest din Timișoara, oameni de cultură, preoți, profe- 
sori de religie, studenți și absolvenţi ai învățământului 
teologic timişorean. 

Cu acest prilej a fost omagiată personalitatea și activita- 
tea prodigioasă a reputatului profesor de Teologie, părintele 
Sorin Cosma, fost cadru universitar al Departamentului de 
Teologie din Timişoara, invitat de onoare al evenimentului. 

Lucrările simpozionului s-au desfășurat în prezența a 
trei ierarhi ai Bisericii Ortodoxe Române: Înaltpreasfinţitul 
Părinte loan, Arhiepiscopul Timișoarei și Mitropolitul 
Banatului, Înaltpreasfinţitul Părinte Timotei, Arhiepi- 
scopul Aradului și Preasfinţitul Părinte Daniil, Episcopul 
românilor ortodocși din Serbia. De asemenea, a fost pre- 
zent şi dl. Acad. lon Păun Otiman, președintele filialei din 
Timişoara a Academiei Române. 

Moderatorul discuţiilor și organizatorul de facto al 
simpozionului a fost pr. conf. univ. dr. Nicolae Morar, șeful 
departamentului de Teologie al Facultăţii de Litere, Isto- 
rie și Teologie din Timişoara. 

Tot acum au fost lansate și două volume aniversare ce 
cuprind o serie de articole semnate de ierarhi, preoţi pro- 


fesori, cercetători în domeniul Teologiei, istorici și oameni 
de cultură din spaţiul universitar bănăţean și nu numai. 


Înaltpreasfinţitul Părinte Mitropolit loan a fost prezent în 
duminica din 15 noiembrie în mijlocul credincioșilor de la 
Catedrala mitropolitană din Timişoara. Înaltpreasfinţia Sa 
a săvârșit Sfânta și Dumnezeiasca Liturghie înconjurat de 
soborul slujitorilor sfântului locaș, în prezenţa unui număr 
mare de timişoreni. În cadrul slujbei, Înaltpreasfinţia Sa a 
înălțat rugăciuni pentru alinarea durerilor şi însănătoșirea 
grabnică a victimelor de la Bucureşti și Paris, precum și 
rugăciuni pentru cei care au pierit în evenimentele tra- 
gice din aceste zile. La momentul cuvenit din slujbă, pr. 
Dumitru Vana a dat citire Pastoralei Sfântului Sinod al 
Bisericii Ortodoxe Române privind Anul omagial al misi- 
unii parohiei și mănăstirii azi și a Anului comemorativ al 
Sfântului loan Gură de Aur şi al marilor păstori de suflete 
din eparhii. În finalul slujbei, Mitropolitul Banatului a ros- 
tit un cuvânt de învățătură referitor la învăţăturile des- 
prinse din pericopa evanghelică duminicală de la Luca 
10, 25-37, ce ne pune înainte Pilda samarineanului milos- 
tiv. Cu acest prilej, Înaltpreasfinţitul Părinte Mitropolit 
loan a vorbit despre actualitatea acestei pilde pentru 
societatea zilelor noastre, când iubirea dintre semeni se 
răcește din cauza indiferenţei şi a nepăsării oamenilor. 


Duminică 15 noiembrie, Înaltpreasfinţitul Mitropolit 
loan al Banatului a vizitat canonic filia Groşi a parohiei 
Coșevița, Protopopiatul Făget, ocazie cu care a binecu- 

vântat biserica monument istoric din localitate, aflată în 
fază de renovare în ultimii ani. Chiriarhul a fost primit de 
către părintele protopop Bujor Păcurar, de clerici de la 
Centrul eparhial, de preoți din localităţile învecinate și 
de preotul paroh Paul Ovidiu Capotescu. Au fost de faţă 
oficialități locale şi mulţi credincioși. 


Înaltpreasfinţitul Părinte Mitropolit loan a poposit de 
sărbătoarea „Intrării în Biserică a Maicii Domnului”, sâm- 
bătă 21 noiembrie, în mijlocul credincioșilor din Sânni- 
colau Mare. Mitropolitul Banatului a participat la Sfânta 
şi Dumnezeiasca Liturghie în biserica cu hramul „Ador- 
mirea Maicii Domnului”, oficiată de un sobor de preoţi 
şi diaconi, format din slujitori de la Centrul eparhial, pro- 
topopii eparhiei și preoţi de la mai multe parohii din 
cuprinsul Protopopiatului Sânnicolau Mare. Soborul a 
fost condus de către pr. lonel Popescu, vicar eparhial al 
Arhiepiscopiei Timișoarei. 

După slujbă, Înaltpreasfinţitul Părinte Mitropolit loan 
a rostit un cuvânt de învățătură referitor la semnificaţiile 
duhovnicești ale slăvitului praznic al „Intrării în Biserică a 
Maicii Domnului”. În continuare, Înaltpreasfinţitul Părinte 
Mitropolit loan a pus piatra de temelie pentru Capela cu 
hramul „Sfântul şi Dreptul Lazăr, cel înviat a patra zi”, 
din incinta cimitirului parohial și a sfinţit noul sediu al 
Protopopiatului Sânnicolau Mare, din vecinătatea bise- 
ricii parohiale. 


Înaltpreasfinţitul Părinte 
Mitropolit loan a vizitat duminică, 22 noiembrie, 
Parohia Giroc de pe raza Protopopiatului Timișoara |. 
Înaltpreasfinţia Sa a fost întâmpinat aici de către mai 
mulți preoți și credincioşi. Mitropolitul Banatului a par- 
ticipat la Sfânta şi Dumnezeiasca Liturghie în biserica 
parohială cu hramul „Sfântul Mare Mucenic Dimitrie”, 
ce datează din a doua jumătate a secolului al XVIII-lea. 
După slujbă, Chiriarhul a adresat celor prezenţi un cuvânt 
de învăţătură referitor la înțelesurile duhovnicești ale 
pericopei evanghelice duminicale de la Luca 12, 16-21, 
ce istorisește „Pilda bogatului căruia i-a rodit țarina”. 


În continuare, Mitropolitul Banatului a binecuvântat 
terenul pe care se va înălța noua biserică a credincioşilor 
ortodocși din Giroc, ce va purta hramul „Pogorârea Sfân- 
tului Duh”. 


În Arhiepiscopia 
Timişoarei s-au desfășurat în zilele de 25 şi 26 noiembrie, 
conferințele semestriale preoțești de toamnă. 

Miercuri 25 noiembrie s-a desfășurat întâlnirea cle- 
ricilor din protopopiatele: Timișoara |, Timişoara II, Deta 
şi Sânnicolau Mare. Evenimentul a avut loc în prezența 
Înaltpreasfinţitului Părinte loan, Arhiepiscopul Timişoarei și 
Mitropolitul Banatului și s-a desfășurat în biserica cu hramul 
„Nașterea Maicii Domnului” a Parohiei Timișoara Iosefin. 

Joi 26 noiembrie s-a desfășurat întâlnirea clericilor din 
protopopiatele: Lugoj și Făget, în prezenţa Preasfinţitului 
Episcop-vicar Paisie Lugojanul, la biserica „Adormirea 
Maicii Domnului” din Lugoj. 


Miercuri 25 noiembrie, în Aula 
Magna a Universităţii de Vest din Timişoara a avut loc 
conferința cu tema „Tineri pe calea mântuirii”, susținută 
de către Înaltpreasfinţitul Serafim Joantă, Mitropolitul 
Germaniei, Europei Centrale și de Nord. La întâlnire a 
fost prezent și Preasfinţitul Paisie Lugojanul, Episcop- 
vicar al Arhiepiscopiei Timișoarei, alături de clerici de la 
Centrul eparhial, clerici din Timişoara, profesori, studenți 
şi mulți tineri dornici să audă cuvânt duhovnicesc din 
partea Înaltpreasfinţitului Părinte Serafim. 


24 


Învierea 


Sala de festivități a Centrului epar- 
hial din Timişoara a găzduit marţi 24 noiembrie, ședința 
de lucru a membrilor Asociaţiei Părinţi pentru Ora de 
Religie (APOR), filiala Timişoara. În mijlocul părinţilor 
timişoreni a fost prezent în calitate de inviat și dl. loan 
Şolea, preşedintele filialei APOR din Buzău, care le-a 
împărtășit câteva dintre experienţele și reușitele colegi- 
lor din săi. Din încredințarea Înaltpreasfinţitului Părinte 
loan, Arhiepiscopul Timişoarei și Mitropolitul Banatului, 
la întâlnire a participat și Preasfinţitul Părinte Paisie Lugo- 
janul, Episcop-vicar al Arhiepiscopiei Timişoarei. Întâl- 
nirea a fost moderată de doamna Claudia Albulescu, 
președintele APOR Timiș, care a făcut și o scurtă prezen- 
tare a proiectelor propuse pentru perioada următoare, 
având drept model activitatea deosebită a colegilor din 
judeţul Buzău. 


În dumi- 


nica a XXIII-a după Rusalii, 25 octombrie, la parohia 
Temerești din protopopiatul Făget a avut loc întruni- 
rea Cercului pastoral-misionar, la care au participat zece 
preoţi aparţinători acestui cerc, coordonaţi, din încredin- 
ţarea Înaltpreasfinţitului loan, Arhiepiscopul Timişoarei 
şi Mitropolitul Banatului, de părintele protopop Bujor 
Păcurar. Preoţii prezenţi au săvârșit Taina Sfântului Maslu 
în prezenţa credincioșilor din parohie și a credincioşilor 
din parohiile învecinate. Cuvântul de învăţătură la Taina 
Sfântului Maslu a fost rostit de părintele Cristian Fărcaș 
de la parohia Făget II. La finalul slujbei toţi credincioșii 
au fost miruiţi cu untdelemnul sfinţit, iar preotul paroh a 
mulţumit, atât protopopului, preoţilor prezenţi la acest 
cerc pastoral-misionar, cât și credincioşilor prezenţi la 
Taina Sfântului Maslu. Întâlnirea s-a încheiat cu prezen- 
tarea de către preoţi a rapoartelor de activitate pe anul 
în curs, expunând activitatea desfășurată în parohie. 

În duminica a XXII-a după Rusalii, 1 noiembrie, la paro- 
hia Tomești Colonie din protopopiatul Făget a avut loc 
întrunirea cercului pastoral-misionar la care au participat 
11 preoţi aparţinători acestui cerc, coordonaţi, din încre- 
dinţarea Înaltpreasfinţitului loan, Arhiepiscopul Timişoa- 
rei și Mitropolitul Banatului, de părintele protopop Bujor 
Păcurar. Preoţii prezenţi au săvârșit Taina Sfântului Maslu 


în prezenţa credincioșilor din parohie și a credincioșilor 
din parohiile învecinate. Cuvântul de învăţătură la Taina 
Sfântului Maslu a fost rostit de părintele Victor Sava de 
la parohia Margina, care pornind de la textul evangheliei 
acestei duminici a scos în evidenţă rolul milosteniei în 


Duminică, 8 noiembrie, a 24-a după Rusalii, la paro- 
hia Gladna Română din protopopiatul Făget a avut loc 
întrunirea Cercului pastoral-misionar, la care au partici- 
pat opt preoţi aparţinători acestui cerc, coordonaţi de 
părintele protopop Bujor Păcurar. Preoţii prezenţi au 
săvârșit Taina Sfântului Maslu în prezenţa credincioșilor 
din parohie și a credincioșilor din parohiile învecinate. 
Cuvântul de învăţătură la Taina Sfântului Maslu a fost ros- 
tit de părintele Georgel Jilavu de la parohia Surducu Mic, 
care pornind de la textul pericopei evanghelice a acestei 
duminici a vorbit despre Sfinţii Îngeri şi rolul Tainei Sfân- 
tului Maslu în mântuirea credincioşilor. Au fost prezenţi 
la biserică aproximativ 120-130 de credincioși. La finalul 
slujbei toţi credincioșii au fost miruiţi cu untdelemnul 
sfinţit, iar preotul paroh a mulţumit, atât protopopului, 
preoţilor prezenţi la acest cerc pastoral-misionar, cât și 
credincioşilor prezenţi la Taina Sfântului Maslu. Întâlnirea 
s-a încheiat cu prezentarea de către preoţi a rapoartelor 
de activitate pe anul în curs, cuprinzând activitatea des- 
fășurată în parohie. 

PREOŢI DE MIR TRECUȚI LA DOMNUL 


Preotul IOVA ȘIMIANŢU (1942 - 2015) 

Preotul lova Șimianţu s-a născut la 5 februarie 1942 
în comuna Remetea Mare, într-o familie de oameni 
credincioși, din părinţii lonel şi Maria. Școala primară a 
absolvit-o în comuna natală iar în anii adolescenţei a simţit 
chemarea spre slujirea lui Dumnezeu, îndreptându-și 
paşii spre Seminarul Teologic „Episcop loan Popasu” 
din Caransebeș pe care l-a absolvit în anul 1966. Și-a 
desăvârşit pregătirea teologică academică absolvind 
în anul 1978 Institutul Teologic de Grad Universitar din 
Bucureşti. 

În anul 1961 s-a căsătorit cu tânăra Florica Icob şi 
Dumnezeu le-a binecuvântat căsătoria cu trei copii, 
Aurelian, Doina și Lia; bucuria părintelui a fost și mai mare 
când familia s-a lărgit prin căsătoriile copiilor, dobândind 
o noră, Doina, și doi gineri, loan și Fulgeran. 

Un moment deosebit pentru părintele lova a fost pri- 
mirea darului preoţiei prin punerea mâinilor vrednicului 
de pomenire mitropolit Nicolae Corneanu, care l-a hiro- 
tonit în anul 1967 și l-a numit în parohia Nadăș; ulterior 
a slujit şi în parohiile Sălciua și Cobolaș. Din anul 1979 
a fost transferat la parohia Giarmata unde a slujit 32 de 
ani, până la pensionare, în luna decembrie a anului 2010. 

La parohia Giarmata părintele Şimianţu a avut o acti- 
vitate administrativ-gospodărească deosebit de bogată. 
Prin strădania sa, a fost realizată pictura bisericii din Giar- 
mata și împodobirea ei cu un nou și frumos iconostas. 
Între anii 2002 - 2003 a derulat lucrări ample de restau- 
rare a picturii murale din biserică şi a introdus instalaţia 
de încălzire pe bază de gaz. 

Pentru activitatea sa adminstrativă, părintele lova a 
fost distins în anul 2003 cu rangul de iconom-stavrofor 
de către Mitropolitul Nicolae Corneanu. Mai mult, în anul 
2010, Consiliul local din Giarmata l-a declarat,Cetăţean 
de Onoare'al comunei, iar Consiliul parohial i-a conferit 
o Diplomă de onoare și cinstire pentru cei 32 de ani de 
activitate preoțească neîntreruptă în parohie. 

Însă opera de căpetenie a părintelui lova Șimianţu 
a fost slujirea sa pastorală și sacramentală de peste trei 
decenii în Giarmata. A botezat, cununat și înmormântat 
sute de credincioși; credincioșii îl păstrează în amintirea 
lor ca pe un preot blând, cu voce domoală și bine cum- 
pănită, un bun slujitor al Bisericii. Pentru preoți a fost un 
bun coleg cu o largă experiență pastorală; nu în ultimul 
rând amintim prietenia deosebită care l-a legat de epi- 
scopul de pie memorie al Diecezei romano-catolice de 
Timișoara, Sebastian Krăuter, prietenie înfiripată în anii 
de slujire preoțească a celor doi în Giarmata. 

Bunul Dumnezeu să-i rânduiască sufletul în Împărăţia 
Sa cea cerească, împreună cu sfinţii şi îngerii, mijlocind 


înaintea tronului Preasfintei Treimi pentru turma cea 
cuvântătoare de care s-a îngrijit pe acest pământ! 

Veșnică să îi fie pomenirea, iar amintirea lui din neam 
în neam! 


Preotul VICTOR-TITUS BRÂNDUȘONI (1945-2015) 

La data de 24 octombrie a trecut la cele veşnice pre- 
otul Victor-Titus Brândușoni, preot pensionar, în vârstă 
de 70 ani, cu ultimul domiciliu în parohia Cliciova. 

Preotul Victor-Titus Brânduşoni s-a născut în anul 
1945 în localitatea Făget din părinţii Dumitru și Victoria. 
Şi-a petrecut anii copilăriei în oraşul Făget, unde a urmat 
şcoala generală de șapte clase, după care urmează școala 
profesională de turnătorie din Oţelul Roșu, se întoarce în 
Făget și se angajează ca mecanic auto la Autobaza IRTA 
Făget. În același timp se înscrie la Seminarul Teologic din 
Curtea de Argeș, iar mai târziu îşi completează studiile 
la Seminarul Teologic din Caransebeş. 

Se căsătoreşte în anul 1976 cu Elena Ciorogariu, căsă- 
torie binecuvântată de Dumnezeu cu naşterea celor doi 
copii Dan şi Cosmin. 

În anul 1976 a fost sfinţit preot pe seama parohiei 
Homojdia cu filia Coșeviţa, din protopopiatul Făget, unde 
slujește până în anul 1985, când se transferă, la cerere, 
la parohia nou înfiinţată Bethausen, unde slujește până 
în anul 2005, când se pensionează. 

Ca preot s-a străduit să-și îndeplinească misiunea 
de slujitor al altarului prin oficierea seviciilor divine cu 
multă evlavie și corectitudine. A executat multe reparaţii 
la biserici, iar la Bethausen construiește casa parohială, 
depunând mult efort pentru a amenaja locuinţa preo- 
tului. 

După o scurtă suferință de trei luni, la data de 24 
octombrie 2015, preotul Victor Brândușşoni trece la cel 
veșnice. 

Slujba de înmormântare a avut loc în data de 27 
octombrie 2015 şi a fost oficiată de un sobor de 28 de 
preoţi, fiind prezenţi și protopopii de la Făget și Lugoj. 
Protopopul Făgetului a rostit necrologul și a transmis un 
mesaj din partea Înaltpreasfinţitului loan, Mitropolitul 
Banatului și din partea Centrului eparhial elogiind acti- 
vitatea pe care a desfășurat-o preotul Victor Brândușoni 
la parohiile Homojdia cu filia Coşeviţa și Bethausen. 

Pe ultimul drum a fost însoţit de foarte mulţi credin- 
cioși, de familie, rude și oficialităţile locale. 

Veșnica lui pomenire, din neam în neam! 

ITINERARIUL PASTORAL AL 
ÎNALTPREASFINȚITULUI PĂRINTE IOAN, 
MITROPOLITUL BANATULUI 


30 octombrie 

- vizitează castelul de la Banloc 

31 octombrie 

- participă la spectacolul susținut de maestrul Nicolae 
Voiculet (nai) și Ansamblul Flauto Dolce (Zoltân Maj6, Măria 
Szab6, Noemi Mikl6s si Mihaela Maxim), la castelul de la Banloc 

1 noiembrie 

- slujeşte împreună cu Înaltpreasfinţitul Arhiepiscop 
Timotei al Aradului la parohia Sântana II, judeţul Arad, 
săvârșind târnosirea bisericii cu hramul „Sfânta Treime”, 
iar apoi Sfânta Liturghie 

2 noiembrie 

- primește pe P.C. Părinte Mircea Muntean de la 
parohia Alibunar (Episcopia Dacia Felix), împreună cu 
teologul Alin Mureșan 

- primește pe P.C. Părinte Sebastian Petrescu de la 
parohia Percosova 

- primește pe domnul col (r.) Sandu Constantinescu 

- primeşte pe P.C. Părinte loan Sorin Usca din Timişoara; 

- săvârşeşte la catedrala mitropolitană o slujbă de 
pomenire pentru cei morţi în tragedia de la clubul 
„Colectiv” din București 

3 noiembrie 

- primește pe P.C. Părinte loan Petraș de la parohia 
Timişoara Elisabetin 

5 noiembrie 

- primește pe P.C. Părinte Gheorghe Luminosu de la 
Silagiu, împreună cu domnul lulian Groza din Timișoara 

- primește pe P.C. Părinte conf. dr. Gavril Trifa de la 
Facultatea de Teologie din Timișoara 

- primește pe P.C Părinte Sebastian Petrescu de la 
parohia Percosova 

- prezidează comisia profesorală la examenul pentru 
obţinerea gradului | în preoţie și la colocviul de admitere 
la cursurile pentru gradul | în preoţie, în sala festivă a 
Centrului eparhial. 

6 noiembrie 

- primește pe domnul prof. dr. Viorel Șerban, rectorul 
Universităţii Politehnica din Timişoara 

- primeşte pe P.C.Părinte Eugen Ciutacdela parohia Coştei 

8 noiembrie 

- participă la Sfânta Liturghie la biserica parohiei 
Silagiu, rostește cuvânt de învăţătură și oferă un act de 
cinstire preotului paroh Gheorghe Luminosu, cu ocazia 
împlinirii a 40 de ani de slujire 

- săvârşeşte binecuvântarea lucrărilor săvârşite la 
biserica parohiei lecea Mare 


9 noiembrie 

- primește pe domnul Radu Homescu din Timișoara 

primește pe domnul Valentin Bot, primarul localităţii 
Șiria, jud. Arad, însoţit de domnul prof. Marcel Priescu, 
consilier local 

10 noiembrie 

- primeşte pe familia Crișan Nicolae și Maria din 
Hodoni; 

- primeşte pe domnul lulian Groza din Timişoara 

- efectuează o vizită la parohia lonel 

11 noiembrie 

- primeşte pe P.C. Părinte Constantin Pavel din Timi- 
şoara; 

- săvârşeşte slujba de sfințire a crucii de pe biserica 
nouă a parohiei Recaș II 

- participă la ceremonia dedicată împlinirii a 95 de 
ani de la fondarea Institutului Politehnic din Timișoara 

12 noiembrie 

- primeşte pe domnul comandant al Brigăzii 18 Infan- 
terie Banat col. Cristian Dinulică, împreună cu P.C Părinte 
col. Radu Bogdan 

- primeşte pe domnul comisar lon Mirescu, șeful 
Inspectoratului Poliţiei Judeţului Timiș 

- primeşte pe P.C. Părinte loan Petraş de la parohia 
Timişoara Elisabetin 

- primește pe domnul academician Anton Anton şi 
pe domnul academician Nicolae Zamfir 

- primeşte pe domnul Dan Bedros, fost director gene- 
ral al Alcatel Lucent 

- oferă o recepţie la reședința mitropolitană, cu prilejul 
aniversării zilei nașterii, la care participă angajaţii Centru- 
lui eparhial, protopopii eparhiei, clerici de la catedrală, 
angajaţi de la tipografie și atelierul de lumănări, ș.a. 

13 noiembrie 

- primeşte pe domnul col. Nicolae Slev, inspector șef 
al Jandarmeriei Timiș 

- primește pe doamna Lia Lucia Epure de la redacţia 
„Ziua de vest” din Timișoara 

- primește pe P.C. Părinte Vasile Suciu de la Giarmata Vii 

- primește pe P.C. Părinte Adrian Floca de la parohia 
Timişoara Fabric 

- primește pe domnul căp. (r.) Claudiu Simoiu din 
Craiova 

- primeşte pe domnul Moise Eleneș din Timișoara 

- primește pe P.Cuv. Părinte stareţ Climent Vântu de 
la mănăstirea Săraca 

- primește pe P.Cuv. Părinte stareţ Matei Buliga de 
la mănăstirea Dobrești 

- primește pe P.Cuv. Maică stareță Ştefania Fronea 
de la mănăstirea Morisena 

- primește pe domnul Radu Mironovici din Târgu Jiu 

- primește pe P.C Părinte Gavrilă Creţa de la parohia 
Timişoara Calea Lugojului 

14 noiembrie 

- participă la Biblioteca Universităţii de Vest din Timi- 
şoara la simpozionul intitulat „Două decenii de învăţă- 
mânt teologic la Timișoara” 

- inaugurează cantina socială a parohiei Timișoara 
losefin, împreună cu Înaltpreasfinţitul Arhiepiscop Timo- 
tei al Aradului și Preasfinţitul Episcop locţiitor Daniil al 
Daciei Felix 

15 noiembrie 

- săvârşeşte Sfânta Liturghie la catedrala mitropoli- 
tană şi rostește cuvânt de învăţătură 

- săvârşeşte binecuvântarea lucrărilor de la biserica 
monument istoric a filiei Groşi, parohia Coşeviţa 

16 noiembrie 

- participă la catedrala mitropolitană din Sibiu la slujba 
înmormântării părintelui arhid. prof.dr. Constantin Voicu 

17 noiembrie 

- primeşte pe domnul prof. dr.ing. Daniel Grecea de 
la Universitatea Politehnica din Timișoara 

- primește pe doamna Adina Babescu din Giroc 

- vizitează șantierul noii biserici a parohiei Timișoara 
Zona Steaua 

19 noiembrie 

- primeşte pe domnul lect. dr. Adrian Lemeni de la 
Facultatea de Teologie din Timișoara 

- primeşte pe P.C. Părinte conf. dr. Nicolae Morar de la 
Facultatea de Teologie din Timișoara, însoţit de arhitecţii 
Sabin Răcin și lon Prunici 

- primeşte pe domnul ing. Gheorghe Gliţa din Timi- 
şoara 

- primeşte pe P.Cuv. Părinte Damaschin Grigoriatul 
din Sfântul Munte al Athosului 

- primește pe P.C. Părinte Grigore Luţai de la parohia 
Săpânța, jud. Maramureş 

- primește pe P.C. Părinte Caius Andrașoni de la paro- 
hia Ghiroda 

- primește pe domnul Ilie Todașcă primarul locali- 
tăţii Săcălaz, împreună cu P.C. Părinte Toma Petru de 
la parohia Săcălaz și P.C. Părinte Semenic Sârbu de la 
parohia Beregsău Mare 

20 noiembrie 

- primește pe domnul Trandafir Haralambie, directo- 
rul Institutului de statistică din Miercurea Ciuc 

21 noiembrie 

- vizitează parohiile Becicherecu Mic, Şandra, Tom- 
natic, participă la Sfânta Liturghie la biserica parohiei 
Sânnicolau Mare şi rostește cuvânt de învăţătură. Sfin- 


ţește piatra de temelie pentru capela cu hramul „Sfântul 
şi Dreptul Lazăr, cel înviat a patra zi”, din incinta cimiti- 
rului parohial și sfințește noul sediu al Protopopiatului 
Sânnicolau Mare din vecinătatea bisericii parohiale 

22 noiembrie 

- vizitează parohiile Timişoara Calea Lugojului și Timi- 
şoara Fabric Vest 

- participă la Sfânta Liturghie la biserica parohiei din 
Giroc, rosteşte cuvânt de învățătură, apoi săvârşeşte 
punerea pietrei de temelie a noii biserici din localitate 

23 noiembrie 

- primeşte pe domnul Radu Burescu din Timișoara 

24 noiembrie 

- primește pe domnul căp. (r.) Claudiu Simoiu din 
Craiova 

- primeşte pe domnul locotenent-colonel inginer 
Lucian-Vasile Mihoc, inspector șef al Inspectoratului 
pentru situaţii de urgenţă Banat 

- primeşte pe domnul maior Sorin Homeag, coman- 
dantul Comenduirii garnizoanei din Timişoara, împreună 
cu P.C. Părinte col. Radu Bogdan 

- primește pe P.Cuv. Părinte exarh protos. Ghenadie 
Ponea de la Episcopia Alexandriei și Teleormanului 

25 noiembrie 

- prezidează conferința semestrială de toamnă a 
clericilor din cuprinsul protopopiatelor Timișoara |, 
Timişoara II, Deta și Sânnicolau Mare, în biserica paro- 
hiei Timișoara losefin 

- vizitează mănăstirea Partoș 

26 noiembrie 

- participă la Universitatea de Vest din Timișoara la 
ceremonia decernării titlului de Doctor Honoris Causa 
domnului prof. Emil Hurezeanu 

- participă în Sala festivă a Centrului eparhial la finala 
celei de a cincea ediţii a concursului județean „Sfântul 
losif cel Nou de la Partoş” 

27 noiembrie 

-primeşte o delegaţie de credincioşi din Banatul sâr- 
besc condusă de domnul Milorad Catic 

- primeşte pe doamna Viorica Bocancea din Timișoara 

- primeşte pe doamna Amalia Lecuţa și pe doamna 
Simina Velcean din Arad 

- primește pe P.C. Părinţi protopopi Bujor Păcurar de 
la Făget şi loan Cerbu de la Lugoj 

29 noiembrie 

- săvârşeşte binecuvântarea lucrărilor de la biserica 
din Igriș, apoi Sfânta Liturghie, în cadrul căreia rostește 
cuvânt de învățătură. Hiroteseşte pe P.C. Părinte Ghe- 
orghe Băra întru iconom stavrofor 

30 noiembrie 

- de praznicul Sfântului Apostol Andrei participă la 
Sfânta Liturghie la biserica parohiei Cenad și rostește 
cuvânt de învățătură 

